cyanic-selkie/wikianc huggingface dataset:
ರಾಬರ್ಟ್ ಡಿ ನಿರೋ
ಬಾಹ್ಯ ಕೊಂಡಿಗಳು
ವರ್ಗ:1986ರಲ್ಲಿ ಜನಿಸಿದವರು ವರ್ಗ:ನ್ಯೂಯಾರ್ಕ್ ನಗರದಿಂದ ಬಂದ ನಟರು ವರ್ಗ:ಅಲುಮ್ನಿ ಸ್ಟುಡಿಯೋ ನಟರು ವರ್ಗ:ಅಮೆರಿಕಾದ ಚಲನಚಿತ್ರ ನಟರು ವರ್ಗ:ಅಮೇರಿಕಾದ ಚಲನಚಿತ್ರ ನಿರ್ದೇಶಕರು ವರ್ಗ:ಅತ್ಯುತ್ತಮ ನಟ ಅಕಾಡೆಮಿ ಪ್ರಶಸ್ತಿ ವಿಜೇತರು ವರ್ಗ:ಉತ್ತಮ ಪೋಷಕ ನಟ ಅಕಾಡೆಮಿ ಪ್ರಶಸ್ತಿ ವಿಜೇತರು ವರ್ಗ:ಅತ್ಯುತ್ತಮ ರೂಪಕ ನಟ ಗೋಲ್ಡನ್‌ ಗ್ಲೋಬ್‌ (ಚಲನಚಿತ್ರ) ವಿಜೇತರು ವರ್ಗ:ಫಿಲ್ಮ್ ಫೆಸ್ಟಿವಲ್ ಸ್ಥಾಪಕರು ವರ್ಗ:ಸ್ಕಾಟ್ಸ್-ಐರಿಶ್ ಸಂತತಿಯ ಅಮೆರಿಕನ್ ಜನರು ವರ್ಗ:ಇಟಲಿಯ ಮೂಲದ ಅಮೆರಿಕಾದ ಜನರು ವರ್ಗ:ಜರ್ಮನ್‌ ಮೂಲದ ಅಮೆರಿಕಾದ ನಟರು ವರ್ಗ:ಕೆನೆಡಿ ಸೆಂಟರ್ ಗೌರವ ಪಡೆದವರು ವರ್ಗ:ಈಗಿರುವ ಜನರು ವರ್ಗ:ಎಮ್‌ಟಿವಿ ಮೂವೀ ಪ್ರಶಸ್ತಿ ವಿಜೇತರು ವರ್ಗ:ನ್ಯೂಯಾರ್ಕ್ ಪ್ರಜಾಪ್ರಭುತ್ವವಾದಿಗಳು ವರ್ಗ:ಮನ್‌ಹಟನ್‌ನಿಂದ ಜನರು ವರ್ಗ:ನ್ಯೂಯಾರ್ಕ್ ನಗರದಿಂದ ಬಂದ ಜನರು ವರ್ಗ:ಜರ್ಮನ್ ಪೀಳಿಗೆಯ ಅಮೆರಿಕಾ ಜನರು ವರ್ಗ:ಫ್ರೆಂಚ್ ಪೀಳಿಗೆಯ ಅಮೆರಿಕಾ ಜನರು ವರ್ಗ:ಡಚ್ ಪೀಳಿಗೆಯ ಅಮೆರಿಕಾ ಜನರು ವರ್ಗ:ಇಟಲಿ ಪೀಳಿಗೆಯ ಅಮೆರಿಕದ ಚಿತ್ರ ನಿರ್ದೇಶಕರು
ಮಕರ ಸಂಕ್ರಾಂತಿ
thumb|ಸಕ್ಕರೆ ಅಚ್ಛು thumb|ಎಳ್ಳು ಬೆಲ್ಲ thumb
ಸಂಕ್ರಾಂತಿ ಮುಖ್ಯವಾಗಿ ದಕ್ಷಿಣ ಭಾರತದಲ್ಲಿ ಆಚರಿಸಲಾಗುವ ಒಂದು ಹಬ್ಬ. ಪೈರು ತೆಗೆಯುವ ಸಂದರ್ಭದಲ್ಲಿ ಆಚರಿಸಲಾಗುವ ಸಂಕ್ರಾಂತಿ ಹಬ್ಬ ಸಮೃದ್ಧಿಯ ಸಂಕೇತ. ಸಂಕ್ರಾಂತಿಯನ್ನು ಧಾರ್ಮಿಕ ತತ್ವಗಳಿಂದ ಸ್ವತಂತ್ರವಾಗಿ ಆಚರಿಸಲಾಗುತ್ತದೆಯಾದರೂ ವೇದಾಂಗ ಜ್ಯೋತಿಷ್ಯ ಶಾಸ್ತ್ರದ ತಳಹದಿ ಹೊಂದಿರುವುದರಿಂದ ಮುಖ್ಯವಾಗಿ ಹಿಂದೂ ಧರ್ಮದವರಿಂದ ಆಚರಿಸಲ್ಪಡುತ್ತದೆ. ಕರ್ನಾಟಕ, ಆಂಧ್ರ ಪ್ರದೇಶ ಮತ್ತು ತಮಿಳುನಾಡುಗಳ ಮುಖ್ಯ ಹಬ್ಬಗಳಲ್ಲಿ ಸಂಕ್ರಾಂತಿಯೂ ಒಂದು.
ಖಗೋಳ ಶಾಸ್ತ್ರದ ಪ್ರಕಾರ ಒಂದು ವಿವರಣೆ
ಇದೆ ಕಾಲಕ್ಕೆ ಚಳಿಗಾಲ ಮುಗಿದು ಹೋಗುತ್ತದೆ ಮನುಷ್ಯ ದೇಹದಲ್ಲಿ ಚಳಿಯಿಂದ ಚರ್ಮ ಎಣ್ಣೆ ಅಂಶ ಕಡಿಮೆಯಾಗುತ್ತದೆ ಅದಕ್ಕೆ ಏಣ್ಣಿನ ಅಂಶ ಇರುವ ಎಳ್ಳು ತಿನ್ನಿ ಅನ್ನೋವುದು ವಾಡಿಕೆ ಇರಬಹುದು ಆದರೆ ವೈಜ್ಞಾನಿಕವಾಗಿ ಅದು ಸಾಭೀತಾಗಿದೆ
ಕರ್ನಾಟಕ
(*ಕಬ್ಬು ಈ ಭಾಗಗಳಲ್ಲಿ ಪ್ರಧಾನ ಏಕೆಂದರೆ ಹಬ್ಬದ ಋತುವಿನ ಸುಗ್ಗಿಯ ಸೂಚಿಸುತ್ತದೆ. )ಕರ್ನಾಟಕದ ಕೆಲವು ಭಾಗಗಳಲ್ಲಿ, ಹೊಸದಾಗಿ ಮದುವೆಯಾದ ಮಹಿಳೆ ಯರು ತನ್ನ ಮದುವೆಯ ಮೊದಲ ವರ್ಷದಿಂದ ಐದು ವರ್ಷಗಳ ಕಾಲ ಬಾಳೆಹಣ್ಣುಗಳನ್ನು ಮುತ್ತೈದೆಯರಿಗೆ ಕೊಡುವ ಸಂಪ್ರದಾಯ ಇದೆ. ಬಾಳೆಹಣ್ಣುಗಳ ಸಂಖ್ಯೆಯನ್ನು ಪ್ರತಿವರ್ಷ ಐದರಿಂದ ಹೆಚ್ಚಿಸಲಾಗುತ್ತದೆ. ಉತ್ತರ ಕರ್ನಾಟಕದಲ್ಲಿ, ಸಮುದಾಯದ ಸದಸ್ಯರೊಂದಿಗೆ ಗಾಳಿಪಟ ಹಾರಿಸುವ ಸಂಪ್ರದಾಯವಿದೆ.
ಇತರ ಸ್ಥಳಗಳು
ಮುಖ್ಯವಾಗಿ ದಕ್ಷಿಣ ಭಾರತದ ಹಬ್ಬವಾದರೂ, ಇತರ ಸ್ಥಳಗಳಲ್ಲಿ ಸಹ ಬೇರೆ ಬೇರೆ ಹೆಸರುಗಳಲ್ಲಿ ಸಂಕ್ರಾಂತಿಯನ್ನು ಆಚರಿಸಲಾಗುತ್ತದೆ.
ಉತ್ತರಾಯಣ ಆರಂಭದ ದಿನ
ಸಂಕ್ರಾಂತಿ ಸೂರ್ಯಾರಾಧನೆಯ ಹಬ್ಬವಾಗಿದೆ. ಮಕರ ಸಂಕ್ರಾಂತಿ ಪ್ರಸಿದ್ದವಾಗಿರುವ ಸುಗ್ಗಿಯ ಕಾಲದ ಹಬ್ಬ. ಇದನ್ನು ಪೊಂಗಲ್ ಎಂದು ಕರೆಯಲಾಗುತ್ತದೆ. ಪೊಂಗಲ್ ಎಂದರೆ ಅಕ್ಕಿ ತುಪ್ಪ, ಹಾಲು, ಸಕ್ಕರೆ ಅಥವಾ ಬೆಲ್ಲಗಳಿಂದ ಮಾಡಿದ ಸಿಹಿ ಖಾದ್ಯ. ಸುಗ್ಗಿಯ ಉತ್ಪನ್ನಗಳಿಂದ ಮಾಡಿದ ಇದನ್ನು ಸೂರ್ಯದೇವನಿಗೆ ನೈವೇದ್ಯಮಾಡಲಾಗುವುದು.
ಶಾಸ್ತ್ತ್ರ ದೃಷ್ಟಿಯಲ್ಲಿ ಸಂಕ್ರಾಂತಿ ನಿರ್ಣಯಸಿಂಧುವಿನಲ್ಲಿ ಈ ಹಬ್ಬದ ವಿಚಾರವಾಗಿ ಹೀಗೆ ಹೇಳಿದೆ.
ಧರ್ಮ ಸಿಂಧುವಿನಲ್ಲಿ ಹೀಗೆ ಹೇಳಿದೆ
ಉಲ್ಲೇಖ
ವರ್ಗ:ಹಬ್ಬಗಳು ವರ್ಗ:ಸಂಸ್ಕೃತಿ ವರ್ಗ:ಹಿಂದೂ ಧರ್ಮದ ಹಬ್ಬಗಳು
೧೭೩೮
ವರ್ಷ ೧೭೩೮ (MDCCXXXVIII) ಗ್ರೆಗೋರಿಯನ್ ಪಂಚಾಂಗದ ಬುಧವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೭೩೮
ವಿಜಾಪೂರ ಸಿಟಿ
ವಿಜಾಪುರ (ಆಂಗ್ಲ: ಬಿಜಾಪುರ) ಕರ್ನಾಟಕ ರಾಜ್ಯದ ಒಂದು ಜಿಲ್ಲೆ ಮತ್ತು ನಗರ. ಈ ಜಿಲ್ಲೆಯ ಜಿಲ್ಲಾಡಾಳಿತ ಮತ್ತು ಪ್ರಮುಖ ನಗರ ವಿಜಾಪುರ. ಬಿಜಾಪುರ ನಗರ ಬೆಂಗಳೂರಿನಿಂದ ಉತ್ತರಪಶ್ಚಿಮಕ್ಕೆ ೫೩೦ ಕಿಮೀ ದೂರದಲ್ಲಿದೆ.
ಚರಿತ್ರೆ
ಕ್ರಿ. ಶ. ೧೫೧೮ ರಲ್ಲಿ ಬಹಮನಿ ಸುಲ್ತಾನೇಟ್ ಸಾಮ್ರಾಜ್ಯ ಒಡೆದು ಐದು ರಾಜ್ಯಗಳಾಗಿ ಹಂಚಿಹೋಯಿತು. ಆಗ ರೂಪುಗೊಂಡ ರಾಜ್ಯಗಳಲ್ಲಿ ವಿಜಾಪುರವೂ ಒಂದು. ಇದು ಆದಿಲ್ ಶಾಹಿ ಸುಲ್ತಾನರ ರಾಜ್ಯ. ಕ್ರಿ. ಶ. ೧೬೮೬ ರಲ್ಲಿ ಮುಘಲ್ ಸಾಮ್ರಾಜ್ಯದ ಔರಂಗಜೇಬ್ ಈ ಪ್ರದೇಶವನ್ನು ಗೆದ್ದ ನಂತರ ಆದಿಲ್ ಶಾಹಿ ಸುಲ್ತಾನರ ಆಳ್ವಿಕೆ ಕೊನೆಗೊಂಡಿತು. ಕ್ರಿ. ಶ. ೧೭೨೪ರಲ್ಲಿ ವಿಜಾಪುರ ಹೈದರಾಬಾದನ ನಿಜಾಮರ ಆಳ್ವಿಕೆಗೆ ಒಳಪಟ್ಟಿತು. ಕ್ರಿ. ಶ. ೧೭೬೦ ರಲ್ಲಿ ಮರಾಠರಿಂದ ನಿಜಾಮರು ಸೋಲಲ್ಪಟ್ಟಾಗ ವಿಜಾಪುರ ನಿಜಾಮರಿಂದ ಮರಾಠ ಪೇಶಾವರ ಅಳ್ವಿಕೆಗೆ ಒಳಪಟ್ಟಿತ್ತು. ನಂತರ ಕ್ರಿ. ಶ. ೧೮೧೮ ರ ೩ ನೆ ಆಂಗ್ಲ-ಮರಾಠಾ ಯುದ್ದದಲ್ಲಿ ಬ್ರಿಟಿಷರಿಂದ ಮರಾಠರು ಸೋಲಲ್ಪಟ್ಟಾಗ ವಿಜಾಪುರ ಮರಾಠರಿಂದ ಬ್ರಿಟಿಷರ ಅಳ್ವಿಕೆಗೆ ಒಳಪಟ್ಟಿತ್ತು. ನಂತರ ವಿಜಾಪುರನ್ನು ಬ್ರಿಟಿಷ ಈಸ್ಟ್ ಇಂಡಿಯಾ ಕಂಪನಿಗೆ ಹಸ್ತಾಂತರಿಸಲಾಯಿತು. ಬಳಿಕ ಸಾತಾರಾ ರಾಜರಿಗೆ ಓಪ್ಪಿಸಲಾಯಿತು.
ಕ್ರಿ. ಶ. ೧೮೪೮ ರಲ್ಲಿ ಸಾತಾರಾ ಮತ್ತು ವಿಜಾಪುರನ್ನು ಮುಂಬಯಿ ಪ್ರಾಂತ್ಯಕ್ಕೆ ಸೇರಿಸಲಾಯಿತು. ಬ್ರಿಟಿಷರಿಂದ ನಿರೂಪಿಸಲ್ಪಟ್ಟ ಕಲದಗಿ ಜಿಲ್ಲೆಗೆ ಈಗಿನ ವಿಜಾಪುರ ಮತ್ತು ಬಾಗಲಕೋಟೆ ಜಿಲ್ಲೆಗಳು ಸೇರಿಸಲ್ಪಟ್ಟವು. ಕ್ರಿ. ಶ. ೧೮೮೫ ರಲ್ಲಿ ವಿಜಾಪುರನ್ನು ಜಿಲ್ಲಾಡಳಿತ ಪ್ರದೇಶವಾಗಿ ಮಾಡಲಾಯಿತು ಮತ್ತು ವಿಜಾಪುರನ್ನು ಆಗಿನ ಮುಂಬಯಿ (ಬಾಂಬೆ) ರಾಜ್ಯಕ್ಕೆ ಸೇರಿಸಲಾಯಿತು. ತದನಂತರ ಕ್ರಿ.ಶ. ೧೯೫೬ ರಲ್ಲಿ ಆಗಿನ ಮೈಸೂರು ರಾಜ್ಯಕ್ಕೆ (ಈಗಿನ ಕರ್ನಾಟಕ ರಾಜ್ಯಕ್ಕೆ) ಸೇರಿಸಲಾಯಿತು. ವಿಜಾಪುರ ನಗರವು ಒಂದು ಕಾಲದಲ್ಲಿ ಜಗತ್ತಿನ ಎರಡನೇ ಅತಿ ದೊಡ್ಡ ನಗರವಾಗಿತ್ತು.
ಭೌಗೋಳಿಕ
ವಿಜಾಪುರ ಜಿಲ್ಲೆಯ ವಿಸ್ತೀರ್ಣ ೧೦೫೪೧ ಚದರ ಕಿಲೋಮಿಟರಗಳು.ವಿಜಾಪುರ ಜಿಲ್ಲೆಯು; ಗುಲ್ಬರ್ಗಾ ಜಿಲ್ಲೆ (ಪೂರ್ವಕ್ಕೆ), ರಾಯಚೂರು ಜಿಲ್ಲೆ (ದಕ್ಷಿಣಕ್ಕೆ), ಬಾಗಲಕೋಟೆ ಜಿಲ್ಲೆ (ದಕ್ಷಿಣ-ಪಶ್ಚಿಮಕ್ಕೆ), ಬೆಳಗಾವಿ ಜಿಲ್ಲೆ (ಪಶ್ಚಿಮಕ್ಕೆ), ಮಹಾರಾಷ್ಟ್ರದ ಸಾಂಗಲಿ ಜಿಲ್ಲೆ(ಉತ್ತರ-ಪಶ್ಚಿಮಕ್ಕೆ) ಮತ್ತು ಮಹಾರಾಷ್ಟ್ರದ ಸೊಲಾಪುರ ಜಿಲ್ಲೆಯಿಂದ (ಉತ್ತರಕ್ಕೆ) ಆವೃತಗೊಂಡಿದೆ.
ವಿಜಾಪುರ ಜಿಲ್ಲೆಯಲ್ಲಿ ಹರಿಯುವ ಎರಡು ಮುಖ್ಯ ನದಿಗಳೆಂದರೆ ಕೃಷ್ಣಾ ಮತ್ತು ಭೀಮಾ. ವಿಜಾಪುರ ಪಟ್ಟಣವು ಬೆಂಗಳೂರಿನಿಂದ ೫೩೫ ಕಿಮೀ, ಪುಣೆಯಿಂದ ೩೫೦ ಕಿಮೀ, ಮುಂಬಯಿದಿಂದ ೫೦೦ ಕಿಮೀ,ಹೈದರಾಬಾದ್ದಿಂದ ೩೮೦ ಕಿಮೀ,ಗೋವದಿಂದ ೩೧೦ ಕಿಮೀ, ಗುಲ್ಬರ್ಗಾಾದಿಂದ ೧೬೫ ಕಿಮೀ,  ಧಾರವಾಡದಿಂದ ೨೦೦ ಕಿಮೀ,ಹುಬ್ಬಳ್ಳಿಯಿಂದ ೧೯೦ ಕಿಮೀ ಮತ್ತು ಬೆಳಗಾವಿಯಿಂದ ೨೧೦ ಕಿಮೀ ದೂರದಲ್ಲಿದೆ.
ಈ ಜಿಲ್ಲೆಯು ಕರ್ನಾಟಕ ರಾಜ್ಯದ ೫.೪೯% ವಿಸ್ತೀರ್ಣವನ್ನು ಹೊಂದಿದೆ. ಈ ಜಿಲ್ಲೆಯು ಭೌಗೋಳಿಕದಲ್ಲಿ ೧೫*x ೫೦ ಮತ್ತು ೧೭*x ೨೮ ಉತ್ತರ ಅಕ್ಷಾಂಶ ಮತ್ತು ೭೪*x ೫೪ ಮತ್ತು ೭೬*x ೨೮ ಪಶ್ಚಿಮ ರೇಖಾಂಶದಲ್ಲಿ ಬರುತ್ತದೆ. ಈ ಜಿಲ್ಲೆಯ ಜಿಲ್ಲಾಡಾಳಿತ ಕೇಂದ್ರ ಮತ್ತು ಪ್ರಮುಖ ಪಟ್ಟಣ ವಿಜಾಪುರ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮಿಶ್ರಿತ ವಿಶಿಷ್ಠವಾದ ಕನ್ನಡ 'ವಿಜಾಪುರ ಕನ್ನಡ'ವೆಂದೇ ಗುರುತಿಸಲ್ಪಡುತ್ತದೆ. ಒಕ್ಕಲುತನ ಮುಖ್ಯ ಉದ್ಯೋಗ. ಜೊತೆಗೆ ಕೆಲವೊಂದು ಗ್ರಾಮಗಳಲ್ಲಿ (ಚಡಚಣ, ತಾಂಬಾ, ವಂದಾಲ ಮುಂ.)ನೇಕಾರಿಕೆ ಇದೆ. ಪ್ರಮುಖ ಬೆಳೆಗಳು: ಜೋಳ, ಸಜ್ಜೆ, ಶೇಂಗಾ,ಚಿಕ್ಕು, ಸೂರ್ಯಕಾಂತಿ, ಉಳ್ಳಾಗಡ್ಡಿ (ಈರುಳ್ಳಿ). ವಿಜಾಪುರದ ದ್ರಾಕ್ಷಿ, ದಾಳಿಂಬೆ, ನಿಂಬೆ ಹಣ್ಣುಗಳು ಪರರಾಜ್ಯಗಳಿಗೆ, ಪರದೇಶಗಳಿಗೆ ರಫ್ತು ಆಗುತ್ತವೆ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. 'ಜವಾರಿ' ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ವಿಜಾಪುರದ ಜೋಳದ ರೊಟ್ಟಿ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರುಗಳು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಪ್ರವಾಸ
ವಿಜಾಪುರ(ಬಿಜಾಪುರ) ಜಿಲ್ಲೆಯಲ್ಲಿ ಅನೇಕ ಚಾರಿತ್ರಿಕ ಆಕರ್ಷಣೆಗಳಿವೆ. ಮುಖ್ಯವಾಗಿ, ವಿಜಾಪುರ ಮುಸ್ಲಿಮ್ ಶೈಲಿಯ ವಾಸ್ತುಶಿಲ್ಪಕ್ಕೆ ಹೆಸರಾಗಿದೆ.
ಮುಸ್ಲಿಮ್ ಶೈಲಿಯ ವಾಸ್ತುಶಿಲ್ಪಗಳು
ಇದು ಮಹಮದ್ ಆದಿಲ್ ಶಾ (ಆಳ್ವಿಕೆ: ೧೬೨೭-೧೬೫೭)ನ ಗೋರಿಯಾಗಿ ಕಟ್ಟಲಾದ ಸ್ಮಾರಕ. ಇದನ್ನು ೧೬೫೯ರಲ್ಲಿ ಪ್ರಸಿದ್ದ  ವಾಸ್ತುಶಿಲ್ಪಿಗಳಾದ ಯಾಕುತ್ ಮತ್ತು ದಬೂಲ್ರವರು ನಿರ್ಮಿಸಿದ್ದಾರೆ. ಇದರ ಉದ್ದ ಮತ್ತು ಅಗಲ ೫೦ ಮೀ, ಹೊರಗಡೆ ಎತ್ತರ ೧೯೮ ಅಡಿ ಮತ್ತು ಒಳಗಡೆ ಎತ್ತರ ೧೭೫ ಅಡಿ ಇದ್ದು ಮೇಲಿನ ಗೋಲಾಕಾರದ ಗುಂಬಜ್ ೩೯ ಮೀ (೧೨೪ ಅಡಿ) ವ್ಯಾಸ ಹೊಂದಿದೆ.ಅದರಂತೆ ೮ ಅಂತಸ್ತುಗಳಿವೆ. ಇದು ವಿಶ್ವದ ಎರಡನೆ ಅತಿ ದೊಡ್ಡ ಮಾನವನಿರ್ಮಿತ ಗುಂಬಜ್ (ಇಟಲಿಯ ರೋಮ್ ನಗರದ ಬೆಸಿಲಿಕಾ ಚರ್ಚ್ - ವಿಶ್ವದ  ಅತಿ ದೊಡ್ಡ ಮಾನವನಿರ್ಮಿತ ಗುಂಬಜ್). ಇದರ ವಿಶೇಷ ಆಕರ್ಷಣೆಯೆಂದರೆ ಇದರೊಳಗಿನ ಪ್ರಧಾನ ಕೊಠಡಿಯಲ್ಲಿ ಪ್ರತಿ ಶಬ್ದವೂ ಏಳು ಬಾರಿ ಪ್ರತಿಧ್ವನಿತವಾಗುತ್ತದೆ!ಹಾಗೆಯೆ ಇಲ್ಲಿರುವ "ಪಿಸುಗುಟ್ಟುವ ಶಾಲೆ"ಯಲ್ಲಿ ಅತಿ ಸಣ್ಣ ಶಬ್ದವೂ ೩೭ ಮಿ ದೂರದಲ್ಲಿ ಸ್ಪಷ್ಟವಾಗಿ ಕೇಳಿಬರುತ್ತದೆ. ಇದರ ಹತ್ತಿರ ವಿಜಾಪುರ ಆದಿಲ್ ಶಾಹಿಗಳಿಗೆ ಸಂಭದಿಸಿದ ವಸ್ತು ಸಂಗ್ರಾಹಾಲಯವು ಇದೆ.
ಇದು ಇಬ್ರಾಹಿಮ್ ಆದಿಲ್ ಶಾ (ಆಳ್ವಿಕೆ: ೧೫೮೦-೧೬೨೭) ಮತ್ತು ಆತನ ರಾಣಿಯಾದ ತಾಜ್ ಸುಲ್ತಾನಳ ಗೋರಿ. ಇದನ್ನು ೧೬೨೭ ರಲ್ಲಿ ನಿರ್ಮಿಸಿದ್ದಾರೆ. ಒಂದೇ ಶಿಲೆಯಲ್ಲಿ ಕಟ್ಟಲ್ಪಟ್ಟ ರೋಜಾ ತನ್ನ ಉದ್ದಳತೆಯ ಸಮರೂಪತೆಗೆ ಹೆಸರಾಗಿದೆ. ಇದರ ಶಿಲ್ಪಿ ಮಲಿಕ್ ಸಂದಾಲ್ ಇರಾನ್ ದೇಶದವನಾಗಿದ್ದು, ಶಿಲ್ಪಿಯ ಗೋರಿಯೂ ಸಹ ಇಲ್ಲಿಯೇ ಇದೆ. ಇದರ ವಿನ್ಯಾಸ ಮುಂದೆ ಪ್ರಸಿದ್ಧ ತಾಜ್ ಮಹಲ್ ನ ವಿನ್ಯಾಸಕ್ಕೆ ಸ್ಫೂರ್ತಿಯಾಯಿತೆಂಬ ಹೇಳಿಕೆಯಿದೆ.
ಮಲಿಕ್-ಎ-ಮೈದಾನ್ ಫಿರಂಗಿ (ಮಲಿಕ್ ತೋಪ್)ನ್ನು ಮಹಮದ್ ಬಿನ್ ಹುಸ್ಸೇನ್ ರುಮಿವು ೧೬೩೨ ರಲ್ಲಿ  ನಿರ್ಮಿಸಿದ್ದಾನೆ. ಜಗತ್ತಿನ ಅತಿ ದೊಡ್ಡದಾದ ಫಿರಂಗಿಗಳಲ್ಲಿ ಒಂದು. ಇದು ೧೪ (೪.೨ ಮೀಟರ) ಅಡಿ ಉದ್ದ, ೧.೫ ಮೀಟರ ವ್ಯಾಸ, ೫೫ ಟನ್ ತೂಕ ಹೊಂದಿದೆ. ಇದನ್ನು ೧೭ ನೇ ಶತಮಾನದಲ್ಲಿ ಅಮ್ಮದನಗರದಿಂದ ೧೦ ಆನೆಗಳು, ೪೦೦ ಎತ್ತುಗಳು ಮತ್ತು ನೂರಾರು ಮನುಷ್ಯರು ಎಳೆದು ತಂದಿದ್ದಾರೆ. ಈ ಫಿರಂಗಿಯನ್ನು ಯುದ್ದಕ್ಕಾಗಿ ಬಳಸಲಾಗುತ್ತಿತ್ತು.
ಜುಮ್ಮಾ ಮಸೀದಿಯನ್ನು ೧೫೭೬ರಲ್ಲಿ ನಿರ್ಮಿಸಿದ್ದಾರೆ. ಇದರ ವಿಸ್ತೀರ್ಣ ೧೦,೮೦೦ ಸ್ಕ್ವೇರ್ ಮೀಟರ್ ಇದ್ದು ಒಂದೆ ಬಾರಿಗೆ ೨೫೦೦ ಜನ ಪ್ರಾರ್ಥನೆ ಮಾಡಬಹುದಾಗಿದೆ. ಇಲ್ಲಿ ಮುಸ್ಲಿಂ ಧರ್ಮದ ಅನುಯಾಯಿಗಳು ಪ್ರಾರ್ಥನೆಗಾಗಿ ಉಪಯೋಗಿಸುತ್ತಿದ್ದರು.ಈ ಮಸೀದಿಯಲ್ಲಿ ಕುರಾನಿನ ಬಂಗಾರದ ಹೊತ್ತಿಗೆಯಿದೆ.
ಬಾರಾ ಕಮಾನ್ನನ್ನು ಅಲಿ ರೋಜಾ ೧೬೭೨ ರಲ್ಲಿ  ನಿರ್ಮಿಸಿದ್ದಾನೆ. ಇದನ್ನು ಹನ್ನೆರಡು ಉದ್ದ, ಹನ್ನೆರಡು ಅಗಲ ಮತ್ತು ಹನ್ನೆರಡು ಎತ್ತರದ ಅಂತಸ್ತಿನ ಕಮಾನುಗಳುಳ್ಳ  ಸ್ಮಾರಕವಾಗಿ ನಿರ್ಮಿಸಲು ಯೋಜನೆ ಮಾಡಲಾಗಿತ್ತು. ಇದು ಹನ್ನೆರಡು ಕಮಾನುಗಳುಳ್ಳ ಅರ್ಧಕ್ಕೆ  ನಿಲ್ಲಿಸಿದ ಸ್ಮಾರಕವಾಗಿದೆ.
ಗಗನ್‌ ಮಹಲ್ನ್ನು ೧೫೬೦ ರಲ್ಲಿ  ಅಲಿ ಆದಿಲ್ ಶಾ ನಿರ್ಮಿಸಿದ್ದಾರೆ. ಇದನ್ನು ಸ್ವರ್ಗದ ಅರಮನೆ ಅಥವಾ ದರ್ಬಾರ್ ಹಾಲ್ ಎಂದು ಕರೆಯುತ್ತಿದ್ದರು. ಒಂದು ದೊಡ್ಡದಾದ ಕಮಾನು ೨೦ ಮೀಟರ್ ಉದ್ದವಾಗಿದ್ದು, ೧೭ ಮೀಟರ್ ಎತ್ತರವಾದ ಮತ್ತು ಎರಡು ಚಿಕ್ಕದಾದ ಕಮಾನುಗಳನ್ನು ಮಾಡಿ ಸಂಗೀತ ಹಾಗೂ ಇನ್ನಿತರ ಕಾರ್ಯಕ್ರಮಗಳನ್ನು  ಆಚರಿಸಲು ಉಪಯೋಗಿಸುತ್ತಿದ್ದರು.
ಸಂಗೀತ ಮಹಲ್ವು ಬಿಜಾಪೂರ ನಗರದ ಹೊರ ವಲಯದ ತೊರವಿ ಗ್ರಾಮದಲ್ಲಿದ್ದು  ಇಲ್ಲಿ ಸಂಗೀತ ಕಾರ್ಯಕ್ರಮಗಳನ್ನು  ಆಚರಿಸುತ್ತಿದ್ದರು.
ಉಪ್ಪಲಿ ಬುರಜ್ನ್ನು ೧೫೮೪ ರಲ್ಲಿ  ಹೈದರ ಖಾನ್ನು ನಿರ್ಮಿಸಿದ್ದಾನೆ. ಇದು ೨೪ ಮೀಟರ್ ಎತ್ತರವಾಗಿದ್ದು ಇದರ ಮೇಲೆ ೯ ಅಡಿ ಮತ್ತು ೮.೫ ಅಡಿ ಉದ್ದವಿರುವ ಎರಡು ಫಿರಂಗಿಗಳಿವೆ. ಇದಕ್ಕೆ ಹೈದರ ಬುರಜ್ ಎಂತಲೂ ಕರೆಯುತ್ತಾರೆ.
ಇವು ಎರಡು ಅವಳಿ ಗುಮ್ಮಟದ ಆಕಾರದಲ್ಲಿರುವ ಅಷ್ಟಭುಜಾಕೃತಿಯ ಸಮಾಧಿಗಳಾಗಿವೆ. ಇದನ್ನು ಸೇನಾಧಿಕಾರಿಯಾದ ಖಾನ್ ಮಹಮ್ಮದ್ ಮತ್ತು  ಅವನ ಆಧ್ಯಾತ್ಮಿಕ ಸಲಹೆಗಾರನಾದ ಅಬ್ದುಲ್ ರಜಾಕ್ ಖಾದ್ರಿ ನಿನಪಿಗಾಗಿ ನಿರ್ಮಿಸಲಾಗಿದೆ.
ಈ ಮಹಲನ್ನು ೧೬೨೦ರಲ್ಲಿ ಮಹಮದ್ ಆದಿಲ್ ಶಾನು  ಕಸಗೂಡಿಸುವರಿಗಾಗಿ ನಿರ್ಮಿಸಿದ್ದನು. ಈ ಮಹಲನ್ನು ಇಂಡೋ - ಸಾರ್ಸೆನಿಕ್ ಶೈಲಿಯಲ್ಲಿ ನಿರ್ಮಿಸಲಾಗಿದೆ.
ಇದು ಬಿಜಾಪುರದ ಐದು ಗೇಟುಗಳಲ್ಲಿ ಒಂದು. ತಾಜ್ ಬೌಡಿಯು ದೊಡ್ಡದಾದ ನೀರಿನ ಬಾವಿಯಿದ್ದು ಇದನ್ನು  ತಾಜ್ ಸುಲ್ತಾನ್ಳ  ನೆನಪಿಗಾಗಿ ೧೬೨೦ರಲ್ಲಿ ಇಬ್ರಾಹಿಮ್ ೨' ಕಟ್ಟಿಸಿದ್ದಾನೆ. ಬಾವಿಯ ನೀರನ್ನು ಕುಡಿಯಲು, ಸ್ನಾನಕ್ಕಾಗಿ, ಮೂರ್ತಿಗಳನ್ನು ಮುಳುಗಿಸಲು ಹಾಗೂ ಇನ್ನಿತರ ಕಾರ್ಯಗಳಿಗಾಗಿ ಉಪಯೋಗಿಸುತ್ತಿದ್ದರು.
ಇದು ೨೦ ಮಿಲಿಯನ್ ಲೀಟರ್ ನೀರು ಸಂಗ್ರಹಿಸಿ ರಾಜಧಾನಿಗೆ ಪೂರೈಸಲಾಗುತ್ತಿತ್ತು. ಇದನ್ನು ಅಲಿ ಆದಿಲ್ ಶಾಹಿಯು ತನ್ನ ಪತ್ನಿಯಾದ ಚಾಂದ ಬೇಬಿಯ ಸ್ಮರಣೆಗಾಗಿ ನಿರ್ಮಿಸಿದ್ದಾನೆ.
ಹೆಸರೆ ಹೇಳವಂತೆ ಏಳು ಅಂತಸ್ತುಗಳ್ಳುಳ್ಳ ಕಟ್ಟಡವಾಗಿದ್ದು  ನೋಡಲು ಸುಂದರವಾಗಿದೆ.
ಜಲ ಮಂಜಿಲ್ನ್ನು ರಾಣಿಯರ ಸ್ನಾನದ ಗೃಹವಾಗಿ ಉಪಯೋಗಿಸುತ್ತಿದ್ದರು.
ಆನಂದ ಮಹಲ್ನ್ನು ಇಬ್ರಾಹಿಮ್ ಆದಿಲ್ ಷಾರವರು ಕಟ್ಟಿಸಿದ್ದಾರೆ.
ಹಿಂದೂ ಶೈಲಿಯ ದೇವಾಲಯಗಳು / ವಾಸ್ತುಶಿಲ್ಪಗಳು
ಜನಸಂಖ್ಯೆ
ಬಿಜಾಪೂರ ನಗರದ ಜನಸಂಖ್ಯೆಯು ೩ ಲಕ್ಷಕ್ಕೂ ಅಧಿಕವಾಗಿದೆ.
ಧರ್ಮಗಳು
ಬಿಜಾಪೂರ ನಗರದಲ್ಲಿ ಹಿಂದೂ, ಮುಸ್ಲಿಂ, ಕ್ರಿಸ್ಟಿಯನ್ ಹಾಗೂ ಜೈನ ಧರ್ಮದ ಜನರಿದ್ದಾರೆ.
ಹಣಕಾಸು
ನಗರದಲ್ಲಿ ಅನೇಕ ಹಣಕಾಸು ಸಂಸ್ಥೆಗಳು ಕಾರ್ಯಾನಿರ್ವಹಿಸುತ್ತವೆ. ಬಿಜಾಪುರ ನಗರದ ಬಸವನ ಬಾಗೇವಾಡಿ ರಸ್ತೆಯ ಇಬ್ರಾಹಿಮಪುರ ಗೇಟಿನ ಬಳಿ ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆಯ ಕಚೇರಿಯಿದೆ.
ಆರ್ಥಿಕತೆ
ನಗರದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ. ಇದರಿಂದಾಗಿ ಆರ್ಥಿಕವಾಗಿ ಹಿಂದುಳಿದಿದೆ.
ಬ್ಯಾಂಕುಗಳು
ಜಿಲ್ಲೆಯಲ್ಲಿ ಸರ್ಕಾರಿ ರಾಷ್ತ್ರೀಕೃತ, ಸಹಕಾರಿ, ಜಿಲ್ಲಾ  ಕೇಂದ್ರೀಯ ಸಹಕಾರಿ ಬ್ಯಾಂಕುಗಳು ಕಾರ್ಯಾನಿರ್ವಹಿಸುತ್ತವೆ
ಖಾಸಗಿ ಬ್ಯಾಂಕುಗಳು
ಸಹಕಾರಿ ಬ್ಯಾಂಕುಗಳು
ಅಂಚೆ ಕಚೇರಿ ಮತ್ತು ಪಿನಕೋಡ್ ಸಂಕೇತಗಳು
ಜಿಲ್ಲೆಯಲ್ಲಿ ಸುಮಾರು ೧೦೦ಕ್ಕೂ ಹೆಚ್ಚು ಅಂಚೆ ಕಚೇರಿಗಳಿವೆ. ಪ್ರಧಾನ ಅಂಚೆ ಕಚೇರಿಯು ಬಿಜಾಪೂರ ನಗರದ ಎಮ್.ಜಿ. ರಸ್ತೆಯಲ್ಲಿದೆ.
ಬಿಜಾಪೂರ ನಗರ ಭಾಗದ ಪಿನಕೋಡ್ ಸಂಕೇತಗಳು
ಆರಕ್ಷಕ (ಪೋಲಿಸ್) ಠಾಣೆಗಳು
ವಿಜಾಪುರ ನಗರದಲ್ಲಿರುವ  ಎಸ್.ಪಿ. ಆಫೀಸ್ ಕೇಂದ್ರ ಕಚೇರಿಯೊಂದಿಗೆ  ಜಿಲ್ಲೆಯ  ಎಲ್ಲ   ಪೋಲಿಸ್ ಠಾಣೆಗಳು ಕಾರ್ಯನಿರ್ವಹಿಸುತ್ತವೆ.
ವಿಜಾಪುರ ನಗರದಲ್ಲಿರುವ ಪೋಲಿಸ್ ಠಾಣೆಗಳು
ಆಸ್ಪ ತ್ರೆಗಳು
ಬಿಜಾಪೂರ ನಗರದಲ್ಲಿ ಒಳ್ಳೆಯ ಸರಕಾರಿ ಹಾಗೂ ಖಾಸಗಿ ಆಸ್ಪ ತ್ರೆಗಳು ಕಾರ್ಯನಿರ್ವಹಿಸುತ್ತವೆ.
ಆಕಾಶವಾಣಿ ಬಾನುಲಿ ಕೇಂದ್ರ
ವಿಜಾಪುರ ನಗರದ ಅಥಣಿ ರಸ್ತೆಯಲ್ಲಿ ಆಕಾಶವಾಣಿ ಕೇಂದ್ರವಿದೆ. ೧೦೧.೮ ಮೆಗಾ ಹರ್ಟ್ಸ್ ತರಂಗಾಂತರದಲ್ಲಿ ಕಾರ್ಯಕ್ರಮಗಳನ್ನು  ಪ್ರಸಾರ ಮಾಡುತ್ತದೆ.
ವಾಹನ ಸಾರಿಗೆ
ವಿಜಾಪುರ ಪಟ್ಟಣವು ನಗರ ಹಾಗೂ ಗ್ರಾಮೀಣ ಸಾರಿಗೆ ಹೊಂದಿದೆ. ಪಟ್ಟಣದಲ್ಲಿ ೯ ಫೆಬ್ರುವರಿ ೨೦೧೩ ರಂದು ಅತ್ಯ್ಯಾಧುನಿಕ ಈಶಾನ್ಯ ಕರ್ನಾಟಕ ರಸ್ತೆ ಸಾರಿಗೆ ನಿಗಮದ ನಗರ ಸಾರಿಗೆ ವಾಹನಗಳು ಪ್ರಾರಭವಾಗಿ ನಗರದ ಜನತೆಗೆ ಪ್ರಯಾಣದ ಸೌಕರ್ಯವನ್ನು ಕಲ್ಪಿಸಲಾಗಿದೆ. ನಗರ ಸಾರಿಗೆ ವಾಹನಗಳಿಗೆ ವಿಜಯಪುರ ನಗರ ಸಾರಿಗೆ (ದಿ ಸಿಟಿ ಆಫ್ ವಿಕ್ಟರಿ) ಎಂದು ಹೆಸರಿಸಲಾಗಿದೆ.ಮತ್ತು ದಿನಕ್ಕೆ ರೂ.೨೦ ಯಂತೆ ದಿನದ ಪಾಸನ್ನು ಪಡೆದು ನಗರದ ತುಂಬೆಲ್ಲ ಹಾಗೂ ಪ್ರವಾಸಿ ಸ್ಥಳಗಳನ್ನು ನೋಡಬಹುದಾಗಿದೆ. ಸರಕಾರೇತರ ಮತ್ತು ಈಶಾನ್ಯ ಕರ್ನಾಟಕ ರಸ್ತೆ ಸಾರಿಗೆ ನಿಗಮದ ಸಾರಿಗೆ ವಾಹನಗಳುಜಿಲ್ಲೆಯಾದ್ಯಂತ ಸಂಚರಿಸುತ್ತವೆ. ವಿಜಾಪುರದಿಂದ ಮುಂಬಯಿ, ಪೂನಾ, ಬೆಂಗಳೂರು, ಹೈದರಾಬಾದುಗಳಿಗೆ ಐಷಾರಾಮಿ ಬಸ್ಸುಗಳು ಓಡಾಡುತ್ತವೆ. ಇತರೆ ನಿಗಮದ ಬಸ್ಸುಗಳು,ಅಂತರರಾಜ್ಯ (ಗೋವಾ ಮತ್ತು ಮಹಾರಾಷ್ಟ್ರ) ವಾಹನಗಳು ಕೂಡ ಸಂಚರಿಸುತ್ತವೆ.
ರೈಲು ಸಾರಿಗೆ
ಬಿಜಾಪುರದಿಂದ ಹೊರಡುವ ರೈಲುಗಳು
ಬಿಜಾಪುರ ರೈಲು ವಿಭಾಗವು ದಕ್ಷಿಣ ಪಶ್ಚಿಮ ರೈಲ್ವೆ ವಿಭಾಗದಲ್ಲಿ ಬರುತ್ತದೆ.
ವಿಮಾನಯಾನ ಸಾರಿಗೆ
ವಿಜಾಪುರ ವಿಮಾನ ನಿಲ್ದಾಣವು ಪಟ್ಟಣದಿಂದ ೫ಕಿ.ಮೀ (ಮಧಬಾವಿ-ಭುರಣಾಪೂರ ಗ್ರಾಮದ ಹತ್ತಿರ) ಇದೆ.ಇದಕ್ಕಾಗಿ ರಾಜ್ಯ ಸರಕಾರವು ೭೨೫ ಎಕರೆ ಭೂಮಿಯನ್ನು  ಖರೀದಿಸಿದೆ.
ಜಲಸಾರಿಗೆ
ಬಂದರು
ನಗರಕ್ಕೆ ಹತ್ತಿರವಾದ ಕಾರವಾರ ಹಾಗೂ ಗೋವಾ ಬಂದರುಗಳಿವೆ.
ರಾಷ್ಟ್ರೀಯ ಹಾಗೂ ರಾಜ್ಯ   ಹೆದ್ದಾರಿಗಳು
ರಾಷ್ಟ್ರೀಯ  ಹೆದ್ದಾರಿಗಳು
ನಗರದಲ್ಲಿ ಎರಡು ರಾಷ್ಟ್ರೀಯ ಹೆದ್ದಾರಿಗಳು ಹಾದುಹೋಗುತ್ತವೆ. ಅವುಗಳೆಂದರೆ ರಾಷ್ಟ್ರೀಯ ಹೆದ್ದಾರಿ - ೧೩ ಮತ್ತು ರಾಷ್ಟ್ರೀಯ ಹೆದ್ದಾರಿ - ೨೧೮
ರಾಷ್ಟ್ರೀಯ ಹೆದ್ದಾರಿ - ೧೩ => ಸೋಲಾಪೂರ - ಬಿಜಾಪೂರ - ಇಲಕಲ್ಲ - ಹೊಸಪೇಟೆ - ಚಿತ್ರದುರ್ಗ - ಶಿವಮೊಗ್ಗ - ಮಂಗಳೂರ.
ರಾಷ್ಟ್ರೀಯ ಹೆದ್ದಾರಿ - ೨೧೮ => ಹುಬ್ಬಳ್ಳಿ - ನವಲಗುಂದ - ನರಗುಂದ - ಬಾಗಲಕೋಟ (ಗದ್ದನಕೇರಿ ಕ್ರಾಸ್) -ಬೀಳಗಿ(ಕ್ರಾಸ್) - ಬಿಜಾಪುರ - ಸಿಂದಗಿ - ಜೇವರ್ಗಿ - ಗುಲಬುರ್ಗಾ - ಹುಮನಾಬಾದ.
ರಾಜ್ಯ  ಹೆದ್ದಾರಿಗಳು
ಜಿಲ್ಲೆಯಲ್ಲಿ ೫ ರಾಜ್ಯ   ಹೆದ್ದಾರಿ ಇವೆ.ಅವು ಕೆಳಗಿನಂತಿವೆ,
ರಾಜ್ಯ  ಹೆದ್ದಾರಿ  - ೪೧ => ಶಿರಾಡೋಣ - ಝಳಕಿ -ಇಂಡಿ - ದೇವರ ಹಿಪ್ಪರಗಿ - ಹೂವಿನ ಹಿಪ್ಪರಗಿ - ಮುದ್ದೇಬಿಹಾಳ - ನಾರಾಯಣಪೂರ
ರಾಜ್ಯ  ಹೆದ್ದಾರಿ  - ೫೫ => ಬಬಲೇಶ್ವರ - ಕಾಖಂಡಕಿ - ಮಮದಾಪೂರ - ಕಂಬಾಗಿ - ಗಲಗಲಿ - ಮುಧೋಳ -ಯಾದವಾಡ - ಯರಗಟ್ಟಿ
ರಾಜ್ಯ  ಹೆದ್ದಾರಿ  - ೬೧ => ಮನಗೊಳಿ - ಬಸವನ ಬಾಗೇವಾಡಿ - ತಾಳಿಕೋಟೆ - ದೇವಾಪುರ - ದೇವದುರ್ಗ - ಶಿರವಾರ
ರಾಜ್ಯ  ಹೆದ್ದಾರಿ  - ೬೫ => ಬಿಜಾಪೂರ - ಜಮಖಂಡಿ - ಮುಧೋಳ - ರಾಮದುರ್ಗ - ಸವದತ್ತಿ -ಧಾರವಾಡ
ಸೇತುವೆಗಳು
ಬಿಜಾಪೂರ ಜಿಲ್ಲೆಯಲ್ಲಿ ಸುಮಾರು ೨೦ಕ್ಕಿಂತ ಅಧಿಕ ಸೇತುವೆಗಳಿವೆ. ಸೇತುವೆಗಳನ್ನು ಮುಖ್ಯವಾಗಿ ಕೃಷ್ಣಾ, ಭೀಮಾ ಮತ್ತು ಡೋಣಿ ನದಿಗಳಿಗೆ ಮತ್ತು ಹಳ್ಳಗಳಿಗೆ ಅಡ್ಡಲಾಗಿ ಕಟ್ಟಲಾಗಿದೆ.
ಕ್ರೀಡಾಂಗಣ
ಜಿಲ್ಲಾ ಕ್ರೀಡಾಂಗಣ :  ಡಾ|| ಬಿ.ಆರ್.ಅಂಬೇಡ್ಕರ್ ಜಿಲ್ಲಾ  ಕ್ರೀಡಾಂಗಣ,ವಿಜಾಪೂರ.
ಕ್ರೀಡೆ
ಬಿಜಾಪೂರ ನಗರವು ಸೈಕ್ಲಿಸ್ಟಗಳ ಕಣಜ. ಪ್ರಮುಖವಾಗಿ ಪ್ರೇಮಲತಾ ಸುರೇಬಾನ, ಯಲಗುರೇಶ ಗಡ್ಡಿ, ಲಕ್ಕಪ್ಪ ಕುರಣಿ, ಗೀತಾಂಜಲಿ ಜ್ಯೋತೆಪ್ಪನ್ನವರ ಮತ್ತು ನೀಲಮ್ಮ ಮಲ್ಲಿಗವಾಡ ಮುಂತಾದವರು. ಇಲ್ಲಿನ ಅನೇಕ ಕ್ರೀಡಾಪಟುಗಳು ರಾಜ್ಯ, ರಾಷ್ಟ್ರೀಯ ಹಾಗೂ ಅಂತರಾಷ್ಟ್ರೀಯ ಮಟ್ಟದಲ್ಲಿ ಭಾಗವಹಿಸಿದ್ದಾರೆ. ಬಿಜಾಪೂರ ಜಿಲ್ಲೆಯವರಾದ ಕಿರಣ ಕಟ್ಟಿಮನಿಯವರು ಕರ್ನಾಟಕ ಪ್ರೀಮಿಯರ್ ಲೀಗ್ನ ಬಿಜಾಪೂರ ಬುಲ್ಸ್  ಕ್ರಿಕೆಟ್ ತಂಡದ ಮಾಲೀಕರಾಗಿದ್ದಾರೆ.
ಚಿತ್ರ ಮಂದಿರಗಳು
ಬಿಜಾಪೂರ ನಗರದಲ್ಲಿ ೬ ಚಿತ್ರ ಮಂದಿರಗಳು ಇವೆ.
ಶಿಕ್ಷಣ
ಪ್ರಮುಖ ವಿದ್ಯಾಸಂಸ್ಥೆಗಳು
ತಾಂತ್ರಿಕ ಮಹಾವಿದ್ಯಾಲಯಗಳು
ಪಾಲಿಟೆಕ್ನಿಕ್ ಮಹಾವಿದ್ಯಾಲಯಗಳು
ವೈದ್ಯಕೀಯ ಮಹಾವಿದ್ಯಾಲಯಗಳು
ಔಷಧ ಮಹಾವಿದ್ಯಾಲಯಗಳು
ಆರ್ಯುವೇದ ಮಹಾವಿದ್ಯಾಲಯಗಳು
ಹೋಮಿಯೋಪಥಿ ಮಹಾವಿದ್ಯಾಲಯಗಳು
ಯುನಾನಿ ಮಹಾವಿದ್ಯಾಲಯಗಳು
ದಂತ ವೈದ್ಯಕೀಯ ಮಹಾವಿದ್ಯಾಲಯಗಳು
ಶುಶ್ರೂಷಾ ಮಹಾವಿದ್ಯಾಲಯಗಳು
ವಾಣಿಜ್ಯ ಮಹಾವಿದ್ಯಾಲಯಗಳು
ಕೇಂದ್ರೀಯ ಪಠ್ಯ ಕ್ರಮದ ಮಹಾವಿದ್ಯಾಲಯಗಳು
ಕಾನೂನು ಮಹಾವಿದ್ಯಾಲಯಗಳು
ಸಾಹಿತ್ಯ
೧೯೨೩ರಲ್ಲಿ ೯ನೇ ಅಖಿಲ ಕರ್ನಾಟಕ ಕನ್ನಡ ಸಾಹಿತ್ಯ  ಸಮ್ಮೇಳನವು ಸಿದ್ದಾಂತಿ ಶಿವಶಂಕರ ಶಾಸ್ತ್ರಿಯವರ ಅಧ್ಯಕ್ಷತೆಯಲ್ಲಿ ಜರುಗಿತ್ತು.ನಂತರ ಇದೆ ವರ್ಷ ಅಖಿಲ ಭಾರತ ೭೯ನೇ ಕನ್ನಡ ಸಾಹಿತ್ಯ  ಸಮ್ಮೇಳನ, ವಿಜಾಪೂರ  ವು ಕೊ.ಚನ್ನಬಸಪ್ಪರವರ ಅಧ್ಯಕ್ಷತೆಯಲ್ಲಿ ೯,೧೦,೧೧ ಫೆಬ್ರುವರಿ ೨೦೧೩ರಂದು ಜರುಗಿತು.
ವಿಜ್ಞಾನ ಮತ್ತು ತಂತ್ರಜ್ಞಾನ
ಭಾಸ್ಕರಾಚಾರ್ಯರು ಬಿಜಾಪುರ ಜಿಲ್ಲೆಯ ಗಣಿತಜ್ಞರು.
ಬಾಹ್ಯ ಸಂಪರ್ಕಗಳು
ವಿಜಾಪುರ ಜಿಲ್ಲೆಯ ಅಧಿಕೃತ ಸರ್ಕಾರಿ ತಾಣ
ವಿಜಾಪುರ ಜಿಲ್ಲೆಯ ಸಂಪೂರ್ಣ ಮಾಹಿತಿ
ಬಿಜಾಪುರ ನಗರಸಭೆ, ವಿಜಾಪುರ
[http://www.bldea.org/medcol ಬಿ ಎಲ್ ಡಿ ಇ ಸಂಸ್ಥೆಯ ಶ್ರೀ ಬಿ.ಎಂ. ಪಾಟೀಲ ವೈದ್ಯಕೀಯ ಮಹಾವಿದ್ಯಾಲಯ, ವಿಜಾಪುರ ]
ವಿಜಾಪುರ ಜಿಲ್ಲೆಯ ನಕಾಶೆ
ವರ್ಗ:ಬಿಜಾಪುರ ಜಿಲ್ಲೆ
ಅಲ್ಲಿ ರಾಮಾಚಾರಿ ಇಲ್ಲಿ ಬ್ರಹ್ಮಾಚಾರಿ (ಚಲನಚಿತ್ರ)
ಅಲ್ಲಿ ರಾಮಾಚಾರಿ ಇಲ್ಲಿ ಬ್ರಹ್ಮಚಾರಿ - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಬೆನ್ನಿ ಹಿನ್
ಬೆನೆಡಿಕ್ಟಸ್ "ಬೆನ್ನಿ" ಹಿನ್ (ಜನನ: ೧೯೫೩), ಅಮೆರಿಕದಲ್ಲಿ ವಾಸಿಸುವ ಮೂಲತಃ ಆರ್ಮೇನಿಯಾದ ಕ್ರೈಸ್ತ ಪಾದ್ರಿ. ಇವರು ಹುಟ್ಟಿದ್ದು ಜೆರುಸಲೆ೦ನಲ್ಲಿ.
ಬಾಹ್ಯ ಸ೦ಪರ್ಕಗಳು
ವರ್ಗ:ಕ್ರೈಸ್ತ ಧರ್ಮ ಪ್ರಚಾರಕರು
೧೭೩೯
ವರ್ಷ ೧೭೩೯ (MDCCXXXIX) ಗ್ರೆಗೋರಿಯನ್ ಪಂಚಾಂಗದ ಗುರುವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ದ ಗಾಡ್‍ಫ಼ಾದರ್ (ಚಲನಚಿತ್ರ)
ದ ಗಾಡ್‍ಫ಼ಾದರ್ ಫ್ರಾಂಸಿಸ್ ಫೋರ್ಡ್ ಕೊಪ್ಪಲಾ ನಿರ್ದೇಶಿಸಿದ, ಆಲ್ಬರ್ಟ್ ಎಸ್. ರಡಿ ನಿರ್ಮಿಸಿದ ೧೯೭೨ರ ಒಂದು ಅಮೇರಿಕನ್ ಅಪರಾಧಕೇಂದ್ರಿತ ಚಲನಚಿತ್ರ. ಈ ಚಿತ್ರವು ಮ್ಯಾರಿಯೊ ಪೂಜ಼ೊರ ಅತಿ ಹೆಚ್ಚು ಮಾರಾಟವಾದ ಇದೇ ಹೆಸರಿನ ಕಾದಂಬರಿಯ ಮೇಲೆ ಆಧಾರಿತವಾಗಿದೆ. ಚಲನಚಿತ್ರದಲ್ಲಿ ಮರ್ಲಾನ್ ಬ್ರಾಂಡೊ ಮತ್ತು ಆಲ್ ಪಸಿನೊ ಒಂದು ಕಾಲ್ಪನಿಕ ನ್ಯೂ ಯಾರ್ಕ್ ಅಪರಾಧಿಕ ಕುಟುಂಬದ ಮುಖ್ಯಸ್ಥರಾಗಿ ಅಭಿನಯಿಸಿದ್ದಾರೆ. ೧೯೪೫ರಿಂದ ೧೯೫೫ರ ವರೆಗೆ ವ್ಯಾಪಿಸುವ ಕಥೆಯು ಯಜಮಾನನಾದ ವಿಟೊ ಕೊರ್ಲಿಯೋನಿಯ (ಬ್ರ್ಯಾಂಡೊ) ಕೈಕೆಳಗೆ ಕುಟುಂಬವನ್ನು ನಿರೂಪಿಸುತ್ತದೆ, ಮತ್ತು ಮನಸ್ಸಿಲ್ಲದ ಕುಟುಂಬದ ಹೊರಗಿನವನಿಂದ ನಿರ್ದಯ ಮಾಫ಼ಿಯಾದ ಮೇಲಧಿಕಾರಿಯಾಗಿ ಮೈಕಲ್ ಕೊರ್ಲಿಯೋನಿಯ (ಪಚೀನೊ) ಪರಿವರ್ತನೆಯ ಮೇಲೆ ಕೇಂದ್ರೀಕರಿಸುತ್ತದೆ.
ಪ್ಯಾರಮೌಂಟ್ ಪಿಕ್ಚರ್ಸ್ ಕಾದಂಬರಿ ಜನಪ್ರಿಯವಾಗುವ ಮೊದಲು, ಅದರ ಹಕ್ಕುಗಳನ್ನು $80,000 ಬೆಲೆಗೆ ಪಡೆಯಿತು. ಒಬ್ಬ ನಿರ್ದೇಶಕನನ್ನು ಹುಡುಕುವುದು ನಿರ್ಮಾಣಶಾಲೆಯ ಕಾರ್ಯನಿರ್ವಾಹಕರಿಗೆ ಕಷ್ಟವಾಯಿತು; ಚಿತ್ರವನ್ನು ನಿರ್ದೇಶನ ಮಾಡಲು ಕೋಪಲಾ ಸಹಿಹಾಕುವ ಮೊದಲು ಅವರ ಮೊದಲ ಕೆಲವು ಅಭ್ಯರ್ಥಿಗಳು ಆ ಸ್ಥಾನವನ್ನು ತಿರಸ್ಕರಿಸಿದರು. ಚಿತ್ರೀಕರಣವು ಮುಖ್ಯವಾಗಿ ನ್ಯೂ ಯಾರ್ಕ್ ಸುತ್ತಲಿನ ಸ್ಥಳದಲ್ಲಿ ಮತ್ತು ಸಿಸಿಲಿಯಲ್ಲಿ ನಡೆಯಿತು ಮತ್ತು ಅವಧಿಗೂ ಮುನ್ನ ಮುಗಿಯಿತು. ಚಲನಚಿತ್ರದ ಸಂಗೀತವನ್ನು ಮುಖ್ಯವಾಗಿ ನೀನೊ ರೋಟಾ ಸಂಯೋಜಿಸಿದರು, ಹೆಚ್ಚುವರಿ ತುಣುಕುಗಳನ್ನು ಕಾರ್ಮೈನ್ ಕೋಪಲಾ ಸಂಯೋಜಿಸಿದರು.
ಇದು ೧೯೭೨ರ ಅತ್ಯಂತ ಹೆಚ್ಚು ಹಣಗಳಿಸಿದ ಚಲನಚಿತ್ರವಾಗಿತ್ತು, ಮತ್ತು ಬಾಕ್ಸ್ ಆಫ಼ೀಸ್‍ನಲ್ಲಿ ಸುಮಾರು $245–286 ಮಿಲಿಯನ್ ಗಳಿಕೆಯೊಂದಿಗೆ ಸ್ವಲ್ಪ ಸಮಯದವರೆಗೆ ಸಾರ್ವಕಾಲಿಕವಾಗಿ ಅತ್ಯಂತ ಹೆಚ್ಚು ಹಣಗಳಿಸಿದ ಚಲನಚಿತ್ರವಾಗಿತ್ತು. ಚಲನಚಿತ್ರವು ವಿಮರ್ಶಕರು ಮತ್ತು ಪ್ರೇಕ್ಷಕರಿಂದ ವಿಶ್ವವ್ಯಾಪಿ ಮೆಚ್ಚುಗೆ ಪಡೆಯಿತು. ಅದರ ಪಾತ್ರವರ್ಗದ ಅಭಿನಯಗಳನ್ನು ಪ್ರಶಂಸಿಸಲಾಯಿತು, ವಿಶೇಷವಾಗಿ ಬ್ರ್ಯಾಂಡೊ ಹಾಗೂ ಪಚೀನೊರ ಅಭಿನಯ, ನಿರ್ದೇಶನ, ಚಿತ್ರಕಥೆ, ಛಾಯಾಗ್ರಹಣ, ಸಂಕಲನ, ಸಂಗೀತ ಮತ್ತು ಮಾಫ಼ಿಯಾದ ಚಿತ್ರಣವನ್ನು. ಈ ಚಲನಚಿತ್ರವು ೧೯೬೦ರ ದಶಕದಲ್ಲಿ ಅವನತಿಯಾಗುತ್ತಿದ್ದ ಬ್ರ್ಯಾಂಡೊರ ವೃತ್ತಿಜೀವನವನ್ನು ಪುನರುಜ್ಜೀವನಗೊಳಿಸಿತು. ಇದರ ನಂತರ ಅವರು ಲಾಸ್ಟ್ ಟ್ಯಾಂಗ್ ಇನ್ ಪ್ಯಾರಿಸ್, ಸೂಪರ್‌ಮ್ಯಾನ್, ಮತ್ತು ಅಪಾಕಲಿಪ್ಸ್ ನೌನಂತಹ ಯಶಸ್ವಿ ಚಿತ್ರಗಳಲ್ಲಿ ನಟಿಸಿದರು. ಈ ಚಿತ್ರವು ಕೋಪಲಾ, ಪಚೀನೊ ಮತ್ತು ಪಾತ್ರವರ್ಗದ ಉಳಿದವರ ಯಶಸ್ವಿ ವೃತ್ತಿಜೀವನಗಳನ್ನು ಪ್ರಾರಂಭಿಸಿತು. ೪೫ನೇ ಅಕ್ಯಾಡೆಮಿ ಪ್ರಶಸ್ತಿ ಸಮಾರಂಭದಲ್ಲಿ, ಇದು ಅತ್ಯುತ್ತಮ ಚಲನಚಿತ್ರ, ಅತ್ಯುತ್ತಮ ನಟ (ಬ್ರ್ಯಾಂಡೊ), ಮತ್ತು ಅತ್ಯುತ್ತಮ ರೂಪಾಂತರಿತ ಚಿತ್ರಕಥೆಗಾಗಿ ಆಸ್ಕರ್ ಪ್ರಶಸ್ತಿಗಳನ್ನು ಗೆದ್ದುಕೊಂಡಿತು. ಇದರ ಇತರ ಏಳು ಆಸ್ಕರ್ ನಾಮನಿರ್ದೇಶನಗಳಲ್ಲಿ ಪಚೀನೊ, ಜೇಮ್ಸ್ ಕಾನ್, ರಾಬರ್ಟ್ ಡುವಾಲ್ (ಅತ್ಯುತ್ತಮ ಪೋಷಕ ನಟ) ಮತ್ತು ಕೋಪಲಾ (ಅತ್ಯುತ್ತಮ ನಿರ್ದೇಶಕ) ಸೇರಿದ್ದವು.
ಅದರ ಬಿಡುಗಡೆಯಾದಾಗಿನಿಂದ, ದ ಗಾಡ್‍ಫ಼ಾದರ್ ಸಾರ್ವಕಾಲಿಕವಾಗಿ ತಯಾರಿಸಲಾದ ಅತ್ಯಂತ ಪ್ರಭಾವಿ ಚಲನಚಿತ್ರಗಳಲ್ಲಿ ಒಂದು ಎಂದು ವ್ಯಾಪಕವಾಗಿ ಪರಿಗಣಿತವಾಗಿದೆ, ವಿಶೇಷವಾಗಿ ಕಳ್ಳಕೂಟಿಗ ಶೈಲಿಯಲ್ಲಿ. ೧೯೯೦ ರಲ್ಲಿ ಕಾಂಗ್ರೆಸ್‍ನ ಗ್ರಂಥಾಲಯದ ಅಮೇರಿಕದ ರಾಷ್ಟ್ರೀಯ ಚಲನಚಿತ್ರ ಸಂಗ್ರಹದಲ್ಲಿ ಸಂರಕ್ಷಿಸಿಡಲು ಇದನ್ನು ಆಯ್ಕೆಮಾಡಲಾಯಿತು. ಅಮೇರಿಕದ ಚಲನಚಿತ್ರ ಸಂಸ್ಥೆಯ ಅಮೇರಿಕದ ಚಲನಚಿತ್ರಗಳ ಪಟ್ಟಿಯಲ್ಲಿ ಇದು (ಸಿಟಿಜ಼ನ್ ಕೇನ್‍ನ ಹಿಂದೆ) ಎರಡನೇ ಅತ್ಯಂತ ಶ್ರೇಷ್ಠ ಚಲನಚಿತ್ರವೆಂದು ಸ್ಥಾನ ಪಡೆದಿದೆ. ಇದಾದ ನಂತರ ಇದರ ಉತ್ತರಭಾಗಗಳಾದ ದ ಗಾಡ್‍ಫ಼ಾದರ್ ಪಾರ್ಟ್ ಟೂ (೧೯೭೪) ಮತ್ತು ದ ಗಾಡ್‍ಫ಼ಾದರ್ ಪಾರ್ಟ್ ಥ್ರೀ (೧೯೯೦) ತೆರೆಕಂಡವು.
ಕಥಾವಸ್ತು
೧೯೪೫ರಲ್ಲಿ, ತನ್ನ ಮಗಳು ಕಾನಿ ಮತ್ತು ಕಾರ್ಲೊ ರಿಟ್ಸಿಯ ಮದುವೆಯಲ್ಲಿ, ಡಾನ್ ವಿಟೊ ಕೊರ್ಲಿಯೋನಿ ಒಂದು ನ್ಯೂ ಯಾರ್ಕ್ ಅಪರಾಧಿಕ ಕುಟುಂಬದ ಮುಖ್ಯಸ್ಥನಾಗಿ ತನ್ನ ಪಾತ್ರದಲ್ಲಿ ವಿನಂತಿಗಳನ್ನು ಕೇಳುತ್ತಿರುತ್ತಾನೆ. ಸತ್ಕಾರಕೂಟದಲ್ಲಿ ಎರಡನೇ ಮಹಾಯುದ್ಧದ ಅವಧಿಯಲ್ಲಿ ಮರೀನ್ ಆಗಿದ್ದ ಅವನ ಅತಿ ಕಿರಿಯ ಮಗನಾದ ಮೈಕಲ್ ತನ್ನ ಗೆಳತಿಯಾದ ಕೇ ಆ್ಯಡಮ್ಸ್‌ಳನ್ನು ತನ್ನ ಕುಟುಂಬಕ್ಕೆ ಪರಿಚಯ ಮಾಡಿಕೊಡುತ್ತಾನೆ. ಪ್ರಸಿದ್ಧ ಗಾಯಕ ಮತ್ತು ವಿಟೊನ ಧರ್ಮಪುತ್ರನಾದ ಜಾನಿ ಫ಼ಾಂಟೇನ್ ಒಂದು ಚಲನಚಿತ್ರ ಪಾತ್ರವನ್ನು ಪಡೆದುಕೊಳ್ಳೌ ವಿಟೊನ ಸಹಾಯವನ್ನು ಕೋರುತ್ತಾನೆ; ಜಾನಿಗೆ ಪಾತ್ರ ನೀಡುವಂತೆ ನಿರ್ಮಾಣಶಾಲೆಯ ಮುಖ್ಯಸ್ಥ ಜ್ಯಾಕ್ ವಾಲ್ಟ್‌ಜ಼್‍ನ ಮನವೊಲಿಸಲು ವಿಟೊ ತನ್ನ ಸಲಹೆಗಾರ ಟಾಮ್ ಹೇಗನ್‍ನ್ನು ಲಾಸ್ ಏಂಜಲೀಸ್‍ಗೆ ಕಳಿಸುತ್ತಾನೆ. ಹಾಸಿಗೆಯಲ್ಲಿ ಎದ್ದು ತನ್ನ ಅಮೂಲ್ಯವಾದ ಕುದುರೆಯ ಕತ್ತರಿಸಿದ ತಲೆಯನ್ನು ಕಾಣುವವರೆಗೆ ವಾಲ್ಟ್‌ಜ಼್ ನಿರಾಕರಿಸುತ್ತಾನೆ.
ಕ್ರಿಸ್ಮಸ್‍ಗೆ ಸ್ವಲ್ಪ ಮೊದಲು, ಟಟಾಗ್ಲಿಯಾ ಅಪರಾಧ ಕುಟುಂಬದಿಂದ ಬೆಂಬಲಿತನಾದ ಮಾದಕ ದ್ರವ್ಯಗಳ ವ್ಯಾಪಾರಿ ವರ್ಜಿಲ್ "ದ ಟರ್ಕ್" ಸೊಲಾಟ್ಸೊ, ತನ್ನ ಮಾದಕ ದ್ರವ್ಯ ವ್ಯಾಪಾರದಲ್ಲಿ ಹೂಡಿಕೆಮಾಡುವಂತೆ ಮತ್ತು ಅವನ ರಾಜಕೀಯ ಸಂಪರ್ಕಗಳ ಮೂಲಕ ರಕ್ಷಣೆ ನೀಡುವಂತೆ ವಿಟೊನನ್ನು ಕೇಳಿಕೊಳ್ಳುತ್ತಾನೆ. ರಾಜಕೀಯ ಆಂತರ್ಯದವರನ್ನು ದೂರಮಾಡುವ ಅಪಾಯವಿದ್ದ ಅಪಾಯಕಾರಿ ಹೊಸ ವ್ಯಾಪಾರದಲ್ಲಿ ತೊಡಗಿಕೊಳ್ಳುವ ಬಗ್ಗೆ ಜಾಗರೂಕನಾಗಿ ವಿಟೊ ನಿರಾಕರಿಸುತ್ತಾನೆ. ಸಂಶಯ ಹೊಂದಿ, ಅವರ ಮೇಲೆ ಗೂಢಚರ್ಯೆ ಮಾಡಲು ವಿಟೊ ತನ್ನ ಹತ್ಯಾಕಾರಿಯಾದ ಲೂಕಾ ಬ್ರಾಸಿಯನ್ನು ಕಳಿಸುತ್ತಾನೆ. ಬ್ರೂನೊ ಟಟಾಗ್ಲಿಯಾ ಮತ್ತು ಸೊಲಾಟ್ಸೊರೊಂದಿಗಿನ ತನ್ನ ಮೊದಲ ಭೇಟಿಯಲ್ಲಿ ಬ್ರಾಸಿ ಉಸಿರುಗಟ್ಟಿಸಿಕೊಂಡು ಸಾಯುತ್ತಾನೆ. ನಂತರ ಸೊಲಾಟ್ಸೊ ರಸ್ತೆಯಲ್ಲಿ ವಿಟೊನಿಗೆ ಗುಂಡು ಹೊಡಿಸುತ್ತಾನೆ ಮತ್ತು ಹೇಗನ್‍ನ್ನು ಅಪಹರಿಸುತ್ತಾನೆ. ಕೊರ್ಲಿಯೊನಿಯ ಮೊದಲ ಮಗ ಸನಿ ಯಾಜಮಾನ್ಯದಲ್ಲಿದ್ದಾಗ, ಸೊಲಾಟ್ಸೊ‍ನ ಪ್ರಸ್ತಾಪವನ್ನು ಒಪ್ಪಿಕೊಳ್ಳಲು ಸನಿಯ ಮನವೊಲಿಸುವಂತೆ ಹೇಗನ್‍ನ ಮೇಲೆ ಸೊಲಾಟ್ಸೊ ಒತ್ತಡ ಹಾಕಿ ಹೇಗನ್‍ನ್ನು ಬಿಡುಗಡೆ ಮಾಡುತ್ತಾನೆ. ಕುಟುಂಬವು ಬ್ರಾಸಿಯ ಗುಂಡುನಿರೋಧಕ ನಡುವಂಗಿಯಲ್ಲಿ ಸುತ್ತಿದ ಮೀನನ್ನು ಸ್ವೀಕರಿಸುತ್ತದೆ. ಲೂಕಾ "ಮೀನುಗಳೊಂದಿಗೆ ಮಲಗಿದ್ದಾನೆ" ಎಂಬುದು ಅದರ ಅರ್ಥವಾಗಿರುತ್ತದೆ. ವಿಟೊ ಬದುಕುಳಿಯುತ್ತಾನೆ, ಮತ್ತು ಆಸ್ಪತ್ರೆಯಲ್ಲಿ ಮೈಕಲ್ ತನ್ನ ತಂದೆಯೆ ಮೇಲಿನ ಮತ್ತೊಂದು ಕೊಲೆ ಪ್ರಯತ್ನವನ್ನು ತಡೆಯುತ್ತಾನೆ. ಸೊಲಾಟ್ಸೊನ ಅನಧಿಕೃತ ಅಂಗರಕ್ಷಕನಾದ ಎನ್‍ವೈಪಿಡಿ ಕ್ಯಾಪ್ಟನ್ ಮಾರ್ಕ್ ಮೆಕ್ಲಸ್ಕಿ ಮೈಕಲ್‍ನ ದವಡೆಯನ್ನು ಮುರಿಯುತ್ತಾನೆ. ಸನಿ ಬ್ರೂನೊ ಟಟಾಗ್ಲಿಯಾಗೆ ಹೊಡೆದು ಪ್ರತೀಕಾರ ಮಾಡುತ್ತಾನೆ. ಮೈಕಲ್ ಸೊಲಾಟ್ಸೊ ಮತ್ತು ಮೆಕ್ಲಸ್ಕಿಯರನ್ನು ಸಾಯಿಸಲು ಒಳಸಂಚು ಮಾಡುತ್ತಾನೆ; ವಿವಾದವನ್ನು ಬಗೆಹರಿಸುವ ಆಸೆಯ ನಟನೆ ಮಾಡಿ, ಮೈಕಲ್ ಅವರನ್ನು ಒಂದು ಬ್ರಾಂಕ್ಸ್ ರೆಸ್ಟೊರೆಂಟ್‍ನಲ್ಲಿ ಭೇಟಿಮಾಡಿ, ಇರಿಸಿದ್ದ ಕೈಬಂದೂಕನ್ನು ಪಡೆದು, ಇಬ್ಬರನ್ನೂ ಸಾಯಿಸುತ್ತಾನೆ.
ಅಧಿಕಾರಿಗಳಿಂದ ನಿರ್ಬಂಧಗಳ ಹೊರತಾಗಿಯೂ, ಐದು ಕುಟುಂಬಗಳು ಮುಕ್ತ ಸಮರದಲ್ಲಿ ತೊಡಗುತ್ತಾರೆ, ಮತ್ತು ವಿಟೊ ತನ್ನ ಪುತ್ರರ ಸುರಕ್ಷತೆ ಬಗ್ಗೆ ಭಯಗೊಳ್ಳುತ್ತಾನೆ. ಮೈಕಲ್ ಸಿಸಿಲಿಯಲ್ಲಿ ಮರೆಯಾಗುತ್ತಾನೆ ಮತ್ತು ಫ಼್ರೆಡೊನಿಗೆ ಲಾಸ್ ವೇಗ‍ಸ್‍ನಲ್ಲಿ ಮೋ ಗ್ರೀನ್ ಆಶ್ರಯ ನೀಡುತ್ತಾನೆ. ಕಾನಿಗೆ ಬಯ್ದಿದ್ದಕ್ಕಾಗಿ ಸನಿ ರಸ್ತೆಯಲ್ಲಿ ಕಾರ್ಲೊ ಮೇಲೆ ಹಲ್ಲೆ ಮಾಡುತ್ತಾನೆ, ಮತ್ತು ಅದು ಮತ್ತೊಮ್ಮೆ ಆದರೆ ಅವನನ್ನು ಕೊಲ್ಲುತ್ತೇನೆ ಎಂದು ಬೆದರಿಸುತ್ತಾನೆ. ಅದು ಮತ್ತೆ ಆದಾಗ, ಸನಿ ಅವರ ಮನೆಗೆ ವೇಗವಾಗಿ ಹೊರಡುತ್ತಾನೆ, ಆದರೆ ಹೆದ್ದಾರಿಯ ಒಂದು ಸುಂಕದ ಮನೆಯಲ್ಲಿ ಹೊಂಚುದಾಳಿಗೆ ಒಳಗಾಗಿ ಅನೇಕ ಗುಂಡುಗಳು ಬಡಿದು ಸಾಯುತ್ತಾನೆ. ಸಿಸಿಲಿಯಲ್ಲಿರುವಾಗ, ಮೈಕಲ್ ಅಪೋಲೋನಿಯಾ ವಿಟೆಲಿಯನ್ನು ಭೇಟಿಯಾಗಿ ವಿವಾಹವಾಗುತ್ತಾನೆ, ಆದರೆ ತನಗಾಗಿ ಉದ್ದೇಶಿತವಾಗಿದ್ದ ಒಂದು ಕಾರು ಬಾಂಬು ಅವಳ ಜೀವ ತೆಗೆದುಕೊಳ್ಳುತ್ತದೆ.
ಪ್ರಜೆಗಳು ಪ್ರಭುಗಳು
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ದ ಗಾಡ್‍ಫ಼ಾದರ್ (ಚಲನಚಿತ್ರ)
ಕಥಾವಸ್ತು
೧೯೫೫ರಲ್ಲಿ, ವಿಟೊಗೆ ಹೃದಯಾಘಾತವಾಗುತ್ತದೆ. ಶವಸಂಸ್ಕಾರದಲ್ಲಿ, ಕೊರ್ಲಿಯೋನಿಯ ಒಬ್ಬ ಕಪೊರೆಜೈಮ್‍ನಾದ ಸಾಲ್ವಟೋರೆ ಟೆಸಿಯೊ, ವಿಟೊ ಮುನ್ನೆಚ್ಚರಿಸಿದ್ದ ದ್ರೋಹವನ್ನು ಸೂಚಿಸಲು ಡಾನ್ ಬಾರ್ಜ಼ೀನಿಯನ್ನು ಭೇಟಿಯಾಗುವಂತೆ ಕೇಳಿಕೊಳ್ಳುತ್ತಾನೆ. ಭೇಟಿಯನ್ನು ಕಾನಿಯ ಶಿಶುವಿನ ಕ್ರೈಸ್ತಸ್ನಾನದ ದಿನವೇ ಏರ್ಪಡಿಸಲಾಗಿರುತ್ತದೆ. ಪೂಜಾವೇದಿಕೆಯ ಮುಂದೆ ಮೈಕಲ್ ಮಗುವಿನ ಧರ್ಮಪಿತನಾಗಿ ನಿಂತುಕೊಂಡಾಗಿನ ಸಮಯದಲ್ಲಿ, ಕೊರ್ಲಿಯೋನಿ ಹಂತಕರು ಇತರ ನ್ಯೂ ಯಾರ್ಕ್ ಡಾನ್‍ಗಳು ಮತ್ತು ಮೋ ಗ್ರೀನ್‍ನ್ನು ಕೊಲ್ಲುತ್ತಾರೆ. ಅವನ ವಿಶ್ವಾಸಘಾತಕತೆಗಾಗಿ ಟೆಸಿಯೊನನ್ನು ಸಾಯಿಸಲಾಗುತ್ತದೆ ಮತ್ತು ಮೈಕಲ್ ಬಾರ್ಜ಼ೀನಿಗಾಗಿ ಸನಿಯ ಕೊಲೆಯನ್ನು ಸಿದ್ಧಗೊಳಿಸಿಕೊಟ್ಟಿದ್ದಕ್ಕಾಗಿ ಕಾರ್ಲೊನ ಸಹಾಪರಾಧಿತ್ವದ ತಪ್ಪೊಪ್ಪಿಗೆಯನ್ನು ಹೊರತೆಗೆಯುತ್ತಾನೆ. ಒಬ್ಬ ಕೊರ್ಲಿಯೋನಿ ಕಪೊನಾದ ಪೀಟರ್ ಕ್ಲೆಮೆಂಜ಼ಾ ಕಾರ್ಲೊನನ್ನು ತಂತಿಯಿಂದ ಉಸಿರುಗಟ್ಟಿಸಿ ಸಾಯಿಸುತ್ತಾನೆ. ಕಾನಿ ಕೊಲೆಗೆ ಮೈಕಲ್‍ನನ್ನು ಆಪಾದಿಸಿ, ಮೈಕಲ್ ಎಲ್ಲ ಕೊಲೆಗಳಿಗೆ ಆದೇಶಿಸಿದನು ಎಂದು ಕೇಗೆ ಹೇಳುತ್ತಾಳೆ. ಮೈಕಲ್ ಅಂತಿಮವಾಗಿ ಅದನ್ನು ನಿರಾಕರಿಸಿದಾಗ ಕೇ ಸಮಾಧಾನಗೊಳ್ಳುತ್ತಾಳೆ, ಆದರೆ ಕಪೊಗಳು ಆಗಮಿಸಿದಾಗ, ಅವರು ತನ್ನ ಗಂಡನನ್ನು ಡಾನ್ ಕೊರ್ಲಿಯೋನಿ ಎಂದು ಸಂಬೋಧಿಸುತ್ತಾರೆ ಮತ್ತು ಅವರು ಹೊಸದಾಗಿ ಪ್ರತಿಷ್ಠಾಪಿಸಿದ ಡಾನ್ ಆಗಿ ಮೈಕಲ್‍ಗೆ ಗೌರವ ಸಲ್ಲಿಸುವುದನ್ನು ಮತ್ತು ಬಾಗಿಲು ಮುಚ್ಚುವುದನ್ನು ನೋಡುತ್ತಾಳೆ.
ನಿರ್ದೇಶನ
ಚಲನಚಿತ್ರವನ್ನು ಆದಷ್ಟು ಸಾಂಪ್ರದಾಯಿಕವಾಗಿ ತಯಾರಿಸಲು ಇಟಲಿ ಮೂಲದ ಅಮೇರಿಕನ್ ಪ್ರಜೆಯು ಚಲನಚಿತ್ರವನ್ನು ನಿರ್ದೇಶಿಸಬೇಕೆಂದು ಇವಾನ್ಸ್ ಬಯಸಿದ್ದರು. ಇಟಲಿ ಮೂಲದ ಪಾತ್ರವರ್ಗ ಅಥವಾ ಸೃಜನಾತ್ಮಕ ಸಿಬ್ಬಂದಿಯ ಬಹುತೇಕ ಸಂಪೂರ್ಣ ಕೊರತೆಯು ಪ್ಯಾರಮೌಂಟ್‍ನ ಹಿಂದಿನ ಮಾಫ಼ಿಯಾ ಆಧಾರಿತ ಚಿತ್ರವು ಬಾಕ್ಸ್ ಆಫ಼ೀಸ್‍ನಲ್ಲಿ ವಿಫಲವಾಗಲು ಕಾರಣವಾಗಿತ್ತು ಎಂದು ಇವಾನ್ಸ್ ನಂಬಿದ್ದರು. ಅನೇಕ ನಿರ್ದೇಶಕರಿಗೆ ಚಿತ್ರವನ್ನು ನಿರ್ದೇಶಿಸುವ ಪ್ರಸ್ತಾಪ ನೀಡಿದರೂ ಎಲ್ಲರೂ ನಿರಾಕರಿಸಿದರು. ಇಟಲಿ ಮೂಲದವರಾಗಿದ್ದರಿಂದ ಮತ್ತು ಕಡಿಮೆ ಸಂಭಾವನೆಗೆ ಕೆಲಸ ಮಾಡಬಹುದಾದ್ದರಿಂದ ಫ಼್ರಾನ್ಸಿಸ್ ಫ಼ೋರ್ಡ್ ಕೋಪಲಾರ ಹೆಸರನ್ನು ಸಲಹೆ ಮಾಡಲಾಯಿತು. ಆರಂಭದಲ್ಲಿ ಕೋಪಲಾ ಕೆಲಸವನ್ನು ನಿರಾಕರಿಸಿದರು, ಏಕೆಂದರೆ ಅವರಿಗೆ ಪೂಜ಼ೊರ ಕಾದಂಬರಿ ಕಳಪೆ ಮತ್ತು ಉದ್ರೇಕಕರವೆಂದು ಅನಿಸಿತು. ಆ ಕಾಲದಲ್ಲಿ ಇತರ ನಿರ್ಮಾಣಶಾಲೆಗಳಿಗೆ ಅಪಾರ ಸಾಲ ತೀರಿಸಬೇಕಾಗಿದ್ದರಿಂದ ಮತ್ತು ತಮ್ಮ ಕಳಪೆ ಹಣಕಾಸು ಸ್ಥಾನಮಾನದ ಕಾರಣ, ಮತ್ತು ಗೆಳೆಯರು ಹಾಗೂ ಕುಟುಂಬದ ಸಲಹೆ ಕೇಳಿ, ಕೋಪಲಾ ತಮ್ಮ ನಿರ್ಧಾರವನ್ನು ಬದಲಿಸಿ ಕೆಲಸವನ್ನು ವಹಿಸಿಕೊಂಡರು.
ಬರವಣಿಗೆ
ಕೋಪಲಾರನ್ನು ನಿರ್ದೇಶಕರೆಂದು ಗೊತ್ತುಮಾಡಿದ ನಂತರ, ಪೂಜ಼ೊ ಮತ್ತು ಕೋಪಲಾ ಇಬ್ಬರೂ ಚಿತ್ರಕಥೆಯ ಮೇಲೆ ಕೆಲಸಮಾಡಿದರು, ಆದರೆ ಪ್ರತ್ಯೇಕವಾಗಿ. ಇಬ್ಬರೂ ತಮ್ಮತಮ್ಮ ಚಿತ್ರಕಥೆಗಳನ್ನು ಬರೆಯುವಾಗ ಸಂಪರ್ಕದಲ್ಲಿದ್ದರು ಮತ್ತು ಅಂತಿಮ ಆವೃತ್ತಿಯಿಂದ ಯಾವುದನ್ನು ಇಟ್ಟುಕೊಳ್ಳಬೇಕು ಹಾಗೂ ಬಿಡಬೇಕು ಎಂಬುದರ ಬಗ್ಗೆ ತೀರ್ಮಾನಗಳನ್ನು ಮಾಡಿದರು.
ಪಾತ್ರ ನಿರ್ಧಾರಣ
ಮಾರ್ಲನ್ ಬ್ರ್ಯಾಂಡೊ ಡಾನ್ ವಿಟೊ ಕಾರ್ಲಿಯಾನಿಯ ಪಾತ್ರದಲ್ಲಿ ನಟಿಸಬೇಕೆಂದು ಪೂಜ಼ೊ ಆಸಕ್ತಿ ತೋರಿಸಿದರು. ಆದರೆ ಬ್ರ್ಯಾಂಡೊರ ಇತ್ತೀಚಿನ ಚಿತ್ರಗಳ ಕಳಪೆ ಪ್ರದರ್ಶನ ಮತ್ತು ಅವರ ಮುಂಗೋಪದ ಕಾರಣ ಪ್ಯಾರಮೌಂಟ್‍ನ ಕಾರ್ಯನಿರ್ವಾಹಕರು ಇದಕ್ಕೆ ವಿರುದ್ಧವಾಗಿದ್ದರು.
ಕೋಪಲಾ ಬ್ರ್ಯಾಂಡೊರ ಪರದೆ ಪರೀಕ್ಷೆಯನ್ನು ಮಾಡಿದರು. ಅಲಂಕಾರಕ್ಕಾಗಿ, ಬ್ರ್ಯಾಂಡೊ ತಮ್ಮ ಗಲ್ಲದಲ್ಲಿ ಹತ್ತಿಯ ಚೆಂಡುಗಳನ್ನು ಅಂಟಿಸಿಕೊಂಡರು, ಕೂದಲನ್ನು ಕಪ್ಪಾಗಿಸಲು ಅದಕ್ಕೆ ಶೂ ಪಾಲಿಶ್ ಹಚ್ಚಿಕೊಂಡರು ಮತ್ತು ತಮ್ಮ ಕತ್ತುಪಟ್ಟಿಯನ್ನು ಸುರುಳಿ ಸುತ್ತಿದರು. ಕೋಪಲಾ ಇತರ ದರ್ಶನ ಪರೀಕ್ಷಾ ಸುರುಳಿಗಳ ವೀಡಿಯೋಗಳೊಂದಿಗೆ ಬ್ರ್ಯಾಂಡಿರ ದರ್ಶನ ಪರೀಕ್ಷಾ ಸುರುಳಿಯನ್ನು ಇಟ್ಟು ಕೊಟ್ಟರು. ಪ್ಯಾರಾಮೌಂಟ್‍ನ ಕಾರ್ಯನಿರ್ವಾಹಕರು ಬ್ರ್ಯಾಂಡೊರ ಪ್ರಯತ್ನಗಳನ್ನು ಮೆಚ್ಚಿ ಬ್ರ್ಯಾಂಡೊರನ್ನು ಪಾತ್ರವರ್ಗಕ್ಕೆ ಸೇರಿಸಿಕೊಂಡರು.
ನಿರ್ಮಾಣದ ಆರಂಭದಿಂದ, ಟಾಮ್ ಹೇಗ‍ನ್‍ನ ಪಾತ್ರವನ್ನು ರಾಬರ್ಟ್ ಡುವಾಲ್ ನಿರ್ವಹಿಸಬೇಕೆಂದು ಕೋಪಲಾ ಬಯಸಿದ್ದರು. ಹಲವಾರು ಇತರ ನಟರ ಚಿತ್ರಾಭಿನಯ ಪರೀಕ್ಷೆಯ ನಂತರ, ಅಂತಿಮವಾಗಿ ಕೋಪಲಾರ ಆಸೆ ನೆರವೇರಿ ಡುವಾಲ್‍ರಿಗೆ ಟಾಮ್ ಹೇಗನ್‍ನ ಪಾತ್ರ ನೀಡಲಾಯಿತು. ಆರಂಭದಲ್ಲಿ ಜಾನಿ ಫ಼ಾಂಟೇನ್‍ನ ಪಾತ್ರ ಮಾಡಲು ಆಲ್ ಮಾರ್ಟೀನೊರನು ನಿರ್ಧರಿಸಲಾಗಿತ್ತು. ಆದರೆ, ಕೋಪಲಾ ನಿರ್ದೇಶಕರಾದ ಮೇಲೆ ಮಾರ್ಟೀನೊರನ್ನು ಆ ಪಾತ್ರದಿಂದ ತೆಗೆದು ಆ ಪಾತ್ರವನ್ನು ಇಟ್ಯಾಲಿಯನ್ ಗಾಯಕ ವಿಕ್ ಡಮೋನೆಗೆ ನೀಡಲಾಯಿತು. ಆದರೆ ಅಂತಿಮವಾಗಿ ಡಮೋನೆ ಆ ಪಾತ್ರದಿಂದ ಹಿಂದೆಸರಿದರು. ಇಷ್ಟೆಲ್ಲ ಆದರೂ, ಕೊನೆಗೆ ಜಾನಿ ಫ಼ಾಂಟೇನ್‍ನ ಪಾತ್ರ ಮಾರ್ಟೀನೊಗೆ ಸೇರಿತು.
ಮೊದಲು ರಾಬರ್ಟ್ ಡಿ ನಿರೋಗೆ ಪಾಲಿ ಗ್ಯಾಟ್ಟೊರ ಪಾತ್ರವನ್ನು ನೀಡಲಾಗಿತ್ತು. ಮತ್ತೊಂದು ಚಿತ್ರದಲ್ಲಿ ನಟಿಸುತ್ತಿದ್ದ ಆಲ್ ಪಚೀನೊ ಅದನ್ನು ತ್ಯಜಿಸಿ ಈ ಚಿತ್ರಕ್ಕೆ ಸಹಿಹಾಕಿದ ಮೇಲೆ ಆ ಸ್ಥಳವನ್ನು ಡೆ ನೀರೊ ಒಪ್ಪಿಕೊಂಡರು. ಡೆ ನೀರೊ ಬಿಟ್ಟ ಮೇಲೆ, ಗ್ಯಾಟ್ಟೊನ ಪಾತ್ರವನ್ನು ಜಾನಿ ಮಾರ್ಟೀನೊಗೆ ನೀಡಲಾಯಿತು. ವಿಚಿತ್ರವಾಗಿರುವ ಹೆಸರು ಪಡೆದಿದ್ದಕ್ಕಾಗಿ ಕೋಪಲಾ ಕೇ ಆ್ಯಡಮ್ಸ್‌ಳ ಪಾತ್ರಕ್ಕೆ ಡಯಾನ್ ಕೀಟನ್‍ರನ್ನು ನಿಗದಿಮಾಡಿದರು. ಜಾನ್ ಕಜ಼ಾಲೆಗೆ ಫ಼್ರೆಡೊ ಕೊರ್ಲಿಯೋನಿಯ ಪಾತ್ರವನ್ನು ನೀಡಲಾಯಿತು. ಅವರು ರಿಟ್ಸಿ ಮತ್ತು ಕಾನಿಯ ನಡುವಿನ ಜಗಳದ ಅಭಿನಯ ಮಾಡಿ ತೋರಿಸಿದ ನಂತರ ಜಾನಿ ರುಸ್ಸೊಗೆ ಕಾರ್ಲೊ ರಿಟ್ಸಿಯ ಪಾತ್ರವನ್ನು ನೀಡಲಾಯಿತು.
ಮಾರ್ಚ್ ೨೯ರಂದು ಚಿತ್ರೀಕರಣದ ಆರಂಭ ಹತ್ತಿರವಾಗಿದ್ದರೂ, ಮೈಕಲ್ ಕೊರ್ಲಿಯೋನಿಯ ಪಾತ್ರ ನಿರ್ಧಾರಣವಾಗಿರಲಿಲ್ಲ. ಆ ಪಾತ್ರಕ್ಕಾಗಿ ಪಚೀನೊ ಕೋಪಲಾರ ಅತ್ಯಂತ ಅಚ್ಚುಮೆಚ್ಚಿನವರಾಗಿದ್ದರು, ಏಕೆಂದರೆ ಸಿಸಿಲಿಯ ಗ್ರಾಮೀಣ ಪ್ರದೇಶಗಳಲ್ಲಿ ಅಲೆದಾಡುವವರಂತೆ ಅವರನ್ನು ಚಿತ್ರಿಸಬಹುದಾಗಿತ್ತು, ಮತ್ತು ಕೋಪಲಾರಿಗೆ ಇಟ್ಯಾಲಿಯನ್-ಅಮೇರಿಕನ್ನರಂತೆ ಕಾಣುವ ಒಬ್ಬ ಅಪರಿಚಿತ ನಟ ಬೇಕಾಗಿತ್ತು. ಆದರೆ ಮೈಕಲ್‍ನ ಪಾತ್ರ ಮಾಡಲು ಪಚೀನೊ ತುಂಬ ಗಿಡ್ಡರೆಂದು ಪ್ಯಾರಮೌಂಟ್ ಕಾರ್ಯನಿರ್ವಾಹಕರಿಗೆ ಅನಿಸಿತು. ಅನೇಕ ಇತರ ನಟರು ಕೂಡ ಮೈಕಲ್‍ನ ಪಾತ್ರಕ್ಕೆ ಶ್ರವಣಪರೀಕ್ಷೆಗೆ ಒಳಗಾದರು. ಆರಂಭದಲ್ಲಿ ಮೈಕಲ್‍ನ ಪಾತ್ರವನ್ನು ಕಾನ್‍ಗೆ, ಮತ್ತು ಸನಿ ಕೊರ್ಲಿಯೋನಿಯ ಪಾತ್ರವನ್ನು ಕಾರ್ಮಿನೆ ಕರೀಡಿಗೆ ನೀಡಲಾಯಿತು. ಆದರೆ ಕೋಪಲಾ ಒತ್ತಾಯ ಮಾಡಿದ ಮೇಲೆ, ಕಾರ್ಯನಿರ್ವಾಹಕರು ಪಚೀನೊ ಮೈಕಲ್‍ನ ಪಾತ್ರ ಮಾಡಲು ಮತ್ತು ಕಾನ್ ಸನಿಯ ಪಾತ್ರಮಾಡಲು ಒಪ್ಪಿದರು. ಚಿತ್ರೀಕರಣ ಆರಂಭವಾಗುವ ಮೂರು ವಾರ ಮೊದಲು ಪಚೀನೊ ಕರಾರಿಗೆ ಸಹಿಹಾಕಿದರು.
ಚಲನಚಿತ್ರದಲ್ಲಿನ ಹಲವು ಪಾತ್ರಗಳನ್ನು ಕೋಪಲಾ ತಮ್ಮ ಕುಟುಂಬದ ಸದಸ್ಯರಿಗೆ ನೀಡಿದರು. ತಮ್ಮ ಸೋದರಿಯಾದ ಟಾಲಿಯಾ ಶಾಯರ್‌ಗೆ ನೀಡಿದರು. ಅವರ ಮಗಳು ಸೋಫ಼ಿಯಾ ಕಾನಿ ಹಾಗೂ ಕಾರ್ಲೊನ ನವಜಾತ ಮಗನಾದ ಮೈಕಲ್ ಫ಼್ರ್ಯಾನ್ಸಿಸ್ ರಿಟ್ಸಿ ಪಾತ್ರವನ್ನು ನಿರ್ವಹಿಸಿದರು. ಒಂದು ದೃಶ್ಯದಲ್ಲಿ, ಅವರ ತಂದೆ ಕಾರ್ಮಿನ್ ಕೋಪಲಾ ಪಿಯಾನೊ ನುಡಿಸುತ್ತಿರುವ ಅತಿರಿಕ್ತರಾಗಿ ಕಾಣಸಿಕೊಂಡರು. ಕೋಪಲಾರ ಪತ್ನಿ, ತಾಯಿ ಮತ್ತು ಇಬ್ಬರು ಪುತ್ರರು ಎಲ್ಲರೂ ಚಿತ್ರದಲ್ಲಿ ಅತಿರಿಕ್ತರಾಗಿ ಕಾಣಿಸಿಕೊಂಡರು. ಲೂಕಾ ಬ್ರಾಸಿಯಂತಹ ಹಲವು ಚಿಕ್ಕ ಪಾತ್ರಗಳನ್ನು ಚಿತ್ರೀಕರಣ ಆರಂಭವಾದ ಮೇಲೆ ನಿರ್ಧರಿಸಲಾಯಿತು.
ಚಿತ್ರೀಕರಣ
ಚಿತ್ರೀಕರಣ ಶುರುವಾಗುವ ಮುನ್ನ, ಪಾತ್ರವರ್ಗಕ್ಕೆ ಪೂರ್ವಾಭ್ಯಾಸಕ್ಕಾಗಿ ಎರಡು ವಾರಗಳನ್ನು ನೀಡಲಾಯಿತು. ಇದರಲ್ಲಿ ಪ್ರತಿ ನಟ ಮತ್ತು ನಟಿ ಅವಧಿಯುದ್ದಕ್ಕೂ ತಮ್ಮ ಪಾತ್ರವನ್ನು ನಿರ್ವಹಿಸಬೇಕಾಗಿದ್ದ ಒಂದು ರಾತ್ರಿ ಊಟ ಸೇರಿತ್ತು. ಚಿತ್ರೀಕರಣವು ಮಾರ್ಚ್ ೨೩, ೧೯೭೧ ರಂದು ಆರಂಭವಾಯಿತು. ಪ್ರಧಾನ ಚಿತ್ರೀಕರಣವು ನ್ಯೂ ಯಾರ್ಕ್‌ನ ಜುಲೈ ೨,೧೯೭೧ ರವರೆಗೆ ಮುಂದುವರಿಯಿತು. ಸಿಸಿಲಿಯಲ್ಲಿ ಚಿತ್ರೀಕರಿಸಲು ಹೋಗುವ ಮುನ್ನ ಕೋಪಲಾ ಮೂರು ವಾರಗಳ ಬಿಡುವನ್ನು ಕೇಳಿದರು.
ಮೊದಲು ಛಾಯಾಗ್ರಾಹಕರಾದ ಗಾರ್ಡನ್ ವಿಲಿಸ್ ಚಿತ್ರೀಕರಣ ಅವಕಾಶವನ್ನು ನಿರಾಕರಿಸಿದರೂ, ಆಮೇಲೆ ಪ್ರಸ್ತಾಪಾವನ್ನು ಒಪ್ಪಿಕೊಂಡರು. ಅವರು ಮತ್ತು ಕೋಪಲಾ ಯಾವುದೇ ಆಧುನಿಕ ಚಿತ್ರೀಕರಣ ಸಾಧನಗಳು, ಹೆಲಿಕಾಪ್ಟರ್‌ಗಳು, ಅಥವಾ ಜ಼ೂಮ್ ಲೆನ್ಸ್‌ಗಳನ್ನು ಬಳಸದಿರಲು ಒಪ್ಪಿದರು. ಅದು ವರ್ಣಚಿತ್ರದಂತೆ ನೋಡಲ್ಪಡುವಂತೆ ತೋರುವಂತೆ ಮಾಡಲು ವಿಲಿಸ್ ಮತ್ತು ಕೋಪಲಾ ನಿಶ್ಚಲ ಚಿತ್ರ ಶೈಲಿಯನ್ನು ಬಳಸಲು ಆಯ್ದುಕೊಂಡರು. ಮಾನಸಿಕ ಬೆಳವಣಿಗೆಗಳನ್ನು ಪ್ರದರ್ಶಿಸಲು ಅವರು ಚಲನಚಿತ್ರದಾದ್ಯಂತ ನೆರಳುಗಳು ಮತ್ತು ಕಡಿಮೆ ಬೆಳಕಿನ ಪ್ರಮಾಣಗಳನ್ನು ಬಳಸಿದರು. ಚಲನಚಿತ್ರದಾದ್ಯಂತ ತಿಳಿ ಮತ್ತು ಗಾಢ ದೃಶ್ಯಗಳು ಪರಸ್ಪರ ಕಾರ್ಯನಡೆಸುವುದಕ್ಕೆ ವಿಲಿಸ್ ಮತ್ತು ಕೋಪಲಾ ಒಪ್ಪಿದರು.
ಬಿಡುಗಡೆ
ಚಲನಚಿತ್ರವು ನ್ಯೂ ಯಾರ್ಕ್‌ನಲ್ಲಿ ಮಾರ್ಚ್ ೧೫, ೧೯೭೨ ರಂದು ಬಿಡುಗಡೆಯಾಯಿತು. ಟೊರಂಟೊದಲ್ಲಿ ಮಾರ್ಚ್ ೧೭ರಂದು ಮತ್ತು ಲಾಸ್ ಎಂಜಲೀಸ್‍ನಲ್ಲಿ ಮಾರ್ಚ್ ೨೨ರಂದು ಬಿಡುಗಡೆಯಾಯಿತು. ಅಮೇರಿಕದ ಉಳಿದ ಭಾಗಗಳಲ್ಲಿ ಚಿತ್ರವನ್ನು ಮಾರ್ಚ್ ೨೪, ೧೯೭೨ರಂದು ಬಿಡುಗಡೆ ಮಾಡಲಾಯಿತು.
ಬಾಕ್ಸ್ ಆಫ಼ಿಸ್
ದ ಗಾಡ್‍ಫ಼ಾದರ್ ಬ್ಲಾಕ್‍ಬಸ್ಟರ್ ಚಿತ್ರವಾಯಿತು, ಮತ್ತು ಅನೇಕ ಬಾಕ್ಸ್ ಆಫ಼ಿಸ್ ದಾಖಲೆಗಳನ್ನು ಮುರಿದು ೧೯೭೨ ಅತ್ಯಂತ ಹೆಚ್ಚು ಹಣ ಗಳಿಸಿದ ಚಲನಚಿತ್ರವಾಯಿತು. ತನ್ನ ಸ್ಥಳೀಯ ಯಶಸ್ಸನ್ನು ಚಲನಚಿತ್ರವು ವಿದೇಶದಲ್ಲಿಯೂ ಪುನರಾವರ್ತಿಸಿತು, ವಿಶ್ವಾದ್ಯಂತ ಸಿನಿಮಾಮಂದಿರ ಬಾಡಿಗೆಯಾಗಿ ಒಟ್ಟು ಅಭೂತಪೂರ್ವ $142 ಮಿಲಿಯನ್ ಗಳಿಸಿ ಅತಿ ಹೆಚ್ಚು ಒಟ್ಟು ಗಳಿಕೆಯ ಚಿತ್ರವೆನಿಸಿಕೊಂಡಿತು. ವಿಶ್ವಾದ್ಯಂತದ ಬಾಕ್ಸ್ ಆಫ಼ಿಸ್ ಸಂದಾಯದಲ್ಲಿ ಈ ಚಲನಚಿತ್ರವು $245 ಮಿಲಿಯನ್ ಮತ್ತು $286 ನಡುವೆ ಗಳಿಸಿದೆ, ಮತ್ತು ಉತ್ತರ ಅಮೇರಿಕಾದಲ್ಲಿ ಟಿಕೆಟ್ ಬೆಲೆಯ ಹಣದುಬ್ಬರದಲ್ಲಿ ಸರಿಹೊಂದಿಸಿದರೆ, ೨೫ ಅತಿ ಹೆಚ್ಚು ಹಣ ಗಳಿಸಿದ ಚಲನಚಿತ್ರಗಳ ಪಟ್ಟಿಯಲ್ಲಿ ಸ್ಥಾನ ಗಳಿಸುತ್ತದೆ.
ಸಾಂಸ್ಕೃತಿಕ ಪ್ರಭಾವ
ದ ಗಾಡ್‍ಫ಼ಾದರ್ ಚಲನಚಿತ್ರ ತ್ರಯ ಮತ್ತು ಅದರ ಬೆನ್ನ ಹಿಂದೆ ಬಂದ ದುಷ್ಕರ್ಮಿ ವಿಷಯದ ಅನುಕರಣಕಾರಿ ಚಿತ್ರಗಳು ಇಟ್ಯಾಲಿಯನ್ ಅಮೇರಿಕನ್ ಸಂಸ್ಕೃತಿಯ ಬಹಳ ಉತ್ಪ್ರೇಕ್ಷಿತ ಪರಿಕಲ್ಪನೆ ಮೂಡುವುದಕ್ಕೆ ಕಾರಣವಾಗಿವೆ. ಮೊದಲ ಚಲನಚಿತ್ರವು ಅತ್ಯಂತ ಹೆಚ್ಚಿನ ಪ್ರಭಾವವನ್ನು ಹೊಂದಿತ್ತು ಮತ್ತು ಇದರಲ್ಲಿ ೨೦ನೇ ಶತಮಾನದ ಮುಂಚಿನ ದಶಕಗಳಲ್ಲಿ ವಲಸೆಬಂದ ಇಟ್ಯಾಲಿಯನ್ನರ ಚಿತ್ರಣಕ್ಕೆ ಬಹುಶಃ ಅವರ ಅನುಭವದ ತನ್ನ ಸ್ವಂತದ ತಿಳುವಳಿಕೆಯನ್ನು ಪ್ರಸ್ತುತಪಡಿಸಿದ ಇಟ್ಯಾಲಿಯನ್ ಅಮೇರಿಕನ್ ನಿರ್ದೇಶಕರು ಕಾರಣವೆಂದು ಹೇಳಬಹುದು. ಈ ಚಲನಚಿತ್ರಗಳು ಅವುಗಳ ಕ್ರಿಯೆಯ ಮೂಲಕ ಅಮೇರಿಕದ ಸಮಾಜದೊಳಗೆ ಕಾಲ್ಪನಿಕ ಇಟ್ಯಾಲಿಯನ್ ಅಮೇರಿಕನ್ ಅಪರಾಧಿಗಳ ಸಮನ್ವಯವನ್ನು ವಿವರಿಸುತ್ತವೆ. ಕೆಲವು ವಿಮರ್ಶಕರು ಕೊರ್ಲಿಯೋನಿ ಕಥೆಯನ್ನು ಒಳವಲಸೆಯ ಸಾರ್ವತ್ರಿಕತ್ವದ ಕಥೆಯೊಳಗೆ ಮರುರೂಪಿಸಿದ್ದಾರಾದರೂ, ಇದು ಪ್ರೇಕ್ಷಕನು ಸಂಘಟಿತ ಅಪರಾಧವನ್ನು ಇಟ್ಯಾಲಿಯನ್ ಅಮೇರಿಕನ್ ಸಂಸ್ಕೃತಿಯೊಂದಿಗೆ ಗುರುತಿಸಲು ದಾರಿತೋರುತ್ತದೆ ಎಂದು ಇತರ ವಿಮರ್ಶಕರು ಪ್ರತಿಪಾದಿಸಿದ್ದಾರೆ. ತೀವ್ರ ರಾಷ್ಟ್ರೀಯ ಸಿನಿಕತೆ ಮತ್ತು ಆತ್ಮವಿಮರ್ಶೆಯ ಅವಧಿಯಲ್ಲಿ ಬಿಡುಗಡೆಯಾದ ಈ ಚಲನಚಿತ್ರವು ವಲಸಿಗರ ರಾಷ್ಟ್ರದಲ್ಲಿ ಅಂತರ್ಗತವಾಗಿರುವ ಉಭಯ ಗುರುತುಗಳ ಬಗ್ಗೆ ಸಹಾನುಭೂತಿಯನ್ನು ಗಳಿಸಿತು. ಚಲನಚಿತ್ರದ ಪರಿಣಾಮವಾಗಿ ದ ಗಾಡ್‍ಫ಼ಾದರ್ ವಲಸೆಬಂದ ಇಟ್ಯಾಲಿಯನ್ನರ ನಕಾರಾತ್ಮಕ ಚಿತ್ರಣವನ್ನು ಹಾಲಿವುಡ್‍ನಲ್ಲಿ ಹೆಚ್ಚಿಸಿತು ಮತ್ತು ಸಂಘಟಿತ ಅಪರಾಧಕ್ಕೆ ನೇಮಕಮಾಡಿಕೊಳ್ಳುವ ಸಾಧನವಾಗಿತ್ತು.
ಡಾನ್ ವಿಟೊ ಕೊರ್ಲಿಯೋನಿಯ ಮರೆಯಲಾಗದ ವಾಕ್ಯ "ನಾನು ಅವನು ನಿರಾಕರಿಸಲಾಗದಂಥ ಪ್ರಸ್ತಾಪವನ್ನು ಮಾಡುವೆನು"—ಎರಡನೇ ಅತ್ಯಂತ ಸ್ಮರಣೀಯ ಸಾಲು ಎಂದು ಅನುಮೋದಿತವಾಯಿತು— ಮತ್ತು ಸಾಲನ್ನು ನೈಜ ಕಳ್ಳಕೂಟಿಗರು ಅಳವಡಿಸಿಕೊಂಡರು.
ನಿಜ-ಜೀವನದ ಕಳ್ಳಕೂಟಿಗರು ಚಲನಚಿತ್ರಕ್ಕೆ ಉತ್ಸಾಹದಿಂದ ಪ್ರತಿಕ್ರಿಯಿಸಿದರು, ಮತ್ತು ಅನೇಕರಿಗೆ ಅದು ಅವರು ಹೇಗೆ ಕಾರ್ಯನಿರ್ವಹಿಸಬೇಕೆಂಬುದರ ಚಿತ್ರಣವಾಗಿತ್ತು ಎಂದು ಅನಿಸಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಇಂಗ್ಲಿಷ್-ಭಾಷೆಯ ಚಲನಚಿತ್ರಗಳು
೧೭೪೦
ವರ್ಷ ೧೭೪೦ (MDCCXL) ಗ್ರೆಗೋರಿಯನ್ ಪಂಚಾಂಗದ ಶುಕ್ರವಾರ ಆರಂಭವಾದ ಅಧಿಕ ವರ್ಷವಾಗಿತ್ತು.
ಮರಣ
ವರ್ಗ:೧೭೪೦
ಝೇಂಕಾರ
ಝೇಂಕಾರ - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಅಮ್ರೋಹ ಜಿಲ್ಲೆ
ಅಮ್ರೋಹ ಜಿಲ್ಲೆ ಇದು ಉತ್ತರ ಪ್ರದೇಶ ರಾಜ್ಯದ ಒಂದು ಜಿಲ್ಲೆ. ಇದು ತುಲನಾತ್ಮಕವಾಗಿ ಹೊಸ ಜಿಲ್ಲೆ ಇದು ೧೯೯೭ರಲ್ಲಿ ಅಸ್ತಿತ್ವಕ್ಕೆ ಬಂದಿತು.ಈ ಜಿಲ್ಲೆಯ ವಿಸ್ತೀರ್ಣ ೨,೧೨೦ ಚದರ ಕಿ.ಮೀ,
ಇತಿಹಾಸ
ಈ ಮೊಘಲ್ ಸಾಮ್ರಾಜ್ಯದ ಭಾಗವಾಗಿ ದೆಹಲಿ ಸುಲ್ತಾನರಿಂದ ದೀರ್ಘ ಸಮಯ ಆಳಲ್ಪಟ್ಟಿತು.ಬಳಿಕ ಅವಧ್‍ನ ನವಾಬರ ಆಧೀನವಾಯಿತು,೧೮೦೧ರಲ್ಲಿ ಇದು ಬ್ರಿಟಿಷ್ ಆಡಳಿತಕ್ಕೆ ಹಸ್ತಾಂತರವಾಯಿತು.ಬ್ರಿಟಿಷರ ಕಾಲದಲ್ಲಿ ಇದು ಮೊರದಾಬಾದ್ ಜಿಲ್ಲೆಯ ಒಂದು ತಾಲೂಕು ಆಗಿತ್ತು.
ಜನಸಂಖ್ಯೆ
೨೦೧೧ರ ಜನಗಣತಿಯಂತೆ ಈ ಜಿಲ್ಲೆಯ ಜನಸಂಖ್ಯೆ ೧೮,೩೮,೭೭೧. ಜನಸಾಂದ್ರತೆ:೮೧೮.ಸಾಕ್ಷರತೆ:೬೫.೭% ಮತ್ತು ಲಿಂಗಾನುಪಾತ:೯೦೭
ಭೌಗೋಳಿಕ
ವರ್ಗ:ಉತ್ತರ ಪ್ರದೇಶ ವರ್ಗ:ಭಾರತದ ಜಿಲ್ಲೆಗಳು
ಅಮರೀಶ್ ಪುರಿ
thumb|right|ಅಮರೀಶ್ ಪುರಿ ಅಮರೀಶ್ ಪುರಿ (ಜೂನ್ ೨೨,೧೯೩೨ -ಜನವರಿ ೧೨, ೨೦೦೫) ಭಾರತೀಯ ಚಿತ್ರನಟ. ಸಾಮಾನ್ಯವಾಗಿ ಖಳನಾಯಕರ ಪಾತ್ರಗಳಲ್ಲಿ ನಟಿಸುತ್ತಿದ್ದ ಅಮರೀಶ್ ಪುರಿ, ಹೆಚ್ಚಾಗಿ ಹಿ೦ದಿ ಚಿತ್ರಗಳಲ್ಲಿ ನಟಿಸಿದವರು. ಕೆಲವು ತೆಲುಗು ಚಿತ್ರಗಳು ಹಾಗೂ ಎರಡು ಇ೦ಗ್ಲಿಷ್ ಚಿತ್ರಗಳಲ್ಲಿ ("ಗಾಂಧಿ" ಮತ್ತು "ಇ೦ಡಿಯಾನಾ ಜೋನ್ಸ್ ಎ೦ಡ್ ದ ಟೆ೦ಪಲ್ ಅಫ್ ಡೂಮ್) ಸಹ ನಟಿಸಿದ್ದರು. ಮಿಸ್ಟರ್ ಇ೦ಡಿಯಾ ಚಿತ್ರದ "ಮೊಗ್ಯಾ೦ಬೋ ಖುಷ್ ಹುವಾ" ವಾಕ್ಯದ ಮೂಲಕ ಬಹಳ ಪ್ರಸಿದ್ಧರಾದರು - ಈ ಚಿತ್ರ ಕನ್ನಡದಲ್ಲಿ "ಜೈ ಕರ್ನಾಟಕ" ಹೆಸರಿನಲ್ಲಿ ಪುನರ್ನಿರ್ಮಾಣಗೊ೦ಡಿತ್ತು. "ದಿಲ್‍ವಾಲೇ ದುಲ್ಹನಿಯಾ ಲೇ ಜಾಯೇ೦ಗೇ" ಚಿತ್ರದಲ್ಲಿ ಬಲದೇವ್ ಸಿ೦ಗ್ ಪಾತ್ರದ ಮೂಲಕ ಇ೦ಗ್ಲೆ೦ಡಿನಲ್ಲಿ ಸಹ ಪ್ರಸಿದ್ಧಿಗೆ ಬ೦ದಿದ್ದರು. ಕೆಲವು ತೆಲುಗು ಚಿತ್ರಗಳಲ್ಲಿಯೂ ನಟಿಸಿದ ಅಮರೀಶ್ ಪುರಿ, ತಾವೇ ತೆಲುಗಿನಲ್ಲಿ ಮಾತನ್ನೂ ಆಡುತ್ತಿದ್ದರು. ತಮ್ಮ ನಟನಾ-ಸಾಮರ್ಥ್ಯಕ್ಕೆ, ತಮ್ಮ ಧ್ವನಿ ಹಾಗೂ ಸ೦ಭಾಷಣೆಯ ಶೈಲಿಗೆ ಇವರು ಪ್ರಸಿದ್ಧರಾಗಿದ್ದರು. ಜನವರಿ ೧೨, ೨೦೦೫ ರಂದು ಅಮರೀಶ್ ಪುರಿ ಮು೦ಬೈ ನಗರದಲ್ಲಿ ಮೆದುಳಿನ ರಕ್ತಸ್ರಾವದಿ೦ದ ಮೃತರಾದರು. ka
ಬಾಹ್ಯ ಸ೦ಪರ್ಕಗಳು
ಅಮರೀಶ್ ಪುರಿ ವರ್ಗ:ಸಿನಿಮಾ ತಾರೆಗಳು ವರ್ಗ:ಬಾಲಿವುಡ್ ವರ್ಗ:೧೯೨೩ ಜನನ ವರ್ಗ:೨೦೦೫ ನಿಧನ
ವೇದ
ವೇದಗಳು ಪ್ರಾಚೀನ ಭಾರತದ ಸಾಹಿತ್ಯ. ಇವುಗಳನ್ನು ಸಂಸ್ಕೃತ ಭಾಷೆಯಲ್ಲಿ ಬರೆಯಲಾಗಿದ್ದು, ಹಿಂದೂ ಧರ್ಮದ ಅತ್ಯಂತ ಪ್ರಾಚೀನ ಧರ್ಮಗ್ರಂಥಗಳಾಗಿವೆ. ವೇದಗಳು ಅಪೌರುಷೇಯವಾಗಿವೆ. ಅಂದರೆ ಇವುಗಳನ್ನು ಮಾನವರು ರಚಿಸಿದ್ದಲ್ಲ ಎನ್ನಲಾಗುತ್ತದೆ.
ವೇದಗಳಲ್ಲಿ ನಾಲ್ಕು ಪ್ರಕಾರಗಳಿವೆ. ಅವುಗಳೆಂದರೆ
ಕೆಲವು ವಿದ್ವಾಂಸರು ಐದನೇ ವರ್ಗವನ್ನು ಸೇರಿಸುತ್ತಾರೆ - ಉಪಾಸನಗಳು (ಪೂಜೆ). ಉಪನಿಷತ್ತುಗಳ ಗ್ರಂಥಗಳು ಭಿನ್ನಲಿಂಗೀಯ ಶ್ರಮಣ-ಸಂಪ್ರದಾಯಗಳಿಗೆ ಹೋಲುವ ವಿಚಾರಗಳನ್ನು ಚರ್ಚಿಸುತ್ತವೆ.
ವೇದದ ಹೆಚ್ಚಿನ ವಿವರ
ಪ್ರಸ್ಥಾವನೆ
ದೇವತೆಗಳಲ್ಲಿ ವಿಭಾಗಗಳು
ದೇವತೆಗಳಲ್ಲಿ ಮೂರು ಭಾಗಗಳು :
ಹೊರಗಿನ ಕೊಂಡಿಗಳು (ಸಂಪರ್ಕ)
ವರ್ಗ:ಹಿಂದೂ ಧರ್ಮ ವರ್ಗ:ಧರ್ಮ ವರ್ಗ:ಸಂಸ್ಕೃತಿ ವರ್ಗ:ಹಿಂದೂ ಧರ್ಮಗ್ರಂಥಗಳು
ಸಾಲ್ಸಾ ನೃತ್ಯ
ಸಾಲ್ಸಾ ಎಂಬುದು ಪಾಶ್ಚಾತ್ಯ ನೃತ್ಯ ಪ್ರಕಾರಗಳಲ್ಲಿ ಒಂದು.ಮೂಲತಃ ಆಫ್ರಿಕಖಂಡದ ಕೆರಿಬಿಯನ್ ದ್ವೀಪಸಮೂಹದಲ್ಲಿನ ಸ್ಪೇನ್ ಜನತೆಯಿಂದ ಉದ್ಭವಗೊಂಡ ಕಲೆಯಿದು. ಸಾಮಾನ್ಯವಾಗಿ ಸಾಲ್ಸಾ ನೃತ್ಯವೆಂಬುದು ಗಂಡು,ಹೆಣ್ಣುಗಳಿಬ್ಬರೂ ಮಿಳಿತಗೊಂಡು ಪರಸ್ಪರರ ಭಾವನೆಗಳನ್ನು ವ್ಯಕ್ತಪಡಿಸುವ ಕಲೆಯಾಗಿದೆ. thumb|200px|[[ಮೆಕ್ಸಿಕೊದಲ್ಲಿನ ಸಾಲ್ಸಾ ನೃತ್ಯ]] thumb|240px|right|ರುಂಬಾ ನೃತ್ಯದ ದೃಶ್ಯ ಸ್ಪಾನಿಷ್ ಭಾಷೆಯಲ್ಲಿ ಸಾಲ್ಸಾ ಅಂದರೆ (ಖಾರದ ರುಚಿಯಿರುವ)ಸಾಸ್ ಅಂತ ಅರ್ಥವಿದೆ.ರುಂಬಾ,ಮ್ಯಾಂಬೋ,ಚಾ-ಚಾ-ಚಾ ಮುಂತಾದವುಗಳು ಸಾಲ್ಸಾ ನೃತ್ಯದ ಒಳಪ್ರಕಾರಗಳಾಗಿವೆ.
ವರ್ಗ:ನೃತ್ಯ
Salsa
ಟಿ.ಜಿ.ಮುಡೂರು
ಟಿ.ಜಿ.ಮುಡೂರು ಎಂದೆ ಹೆಸರು ಪಡೆದಿರುವ ಇವರು ಕರಾವಳಿಯ ಹಿರಿಯ ಬರಹಗಾರರಲ್ಲಿ ಒಬ್ಬರು. ಇವರ ಪೂರ್ಣ ಹೆಸರು ತಮ್ಮಯ್ಯ ಗೌಡ ಮುಡೂರು
ಹುಟ್ಟು
ಕಾಸರಗೋಡು ಜಿಲ್ಲೆಯ ಅಡೂರು ಸಮೀಪ ಇರುವ ಮುಡೂರು ಎಂಬಲ್ಲಿ ೨೪-೧೧-೧೯೨೭ ರಲ್ಲಿ ಸುಬ್ಬಪ್ಪ ಗೌಡ ಮತ್ತು ಬಾಲಕ್ಕ ದಂಪತಿಗಳ ನಾಲ್ಕನೇ ಮಗನಾಗಿ ಜನಿಸಿದರು.
ಉಲ್ಲೇಖ
ವರ್ಗ:ಅರೆಭಾಷೆ ವರ್ಗ:ಲೇಖಕರು
ವಿಕಿ ನ್ಯೂಸ್
ವಿಕಿನ್ಯೂಸ್ ಒಂದು ಮುಕ್ತ-ವಿಷಯ ಸುದ್ದಿ ಮೂಲ ವಿಕಿ ಮತ್ತು ವಿಕಿಮೀಡಿಯಾ ಪ್ರತಿಷ್ಠಾನದ ಯೋಜನೆಯಾಗಿದೆ. ಈ ಜಾಲತಾಣ ಸಹಕಾರಿ ಪತ್ರಿಕೋದ್ಯಮದ ಮೂಲಕ ಕಾರ್ಯನಿರ್ವಹಿಸುತ್ತದೆ. ವಿಕಿಪೀಡಿಯದ ಸಹ-ಸಂಸ್ಥಾಪಕ ಜಿಮ್ಮಿ ವೇಲ್ಸ್ ವಿಕಿಪೀಡಿಯದಿಂದ ವಿಕಿನ್ಯೂಸ್ ಅನ್ನು "ವಿಕಿನ್ಯೂಸ್ನಲ್ಲಿ, ಪ್ರತಿ ಕಥೆಯನ್ನು ವಿಶ್ವಕೋಶದ ಲೇಖನಕ್ಕೆ ವಿರುದ್ಧವಾಗಿ ಸುದ್ದಿಯಾಗಿ ಬರೆಯಬೇಕು" ಎಂದು ಹೇಳುವ ಮೂಲಕ ಪ್ರತ್ಯೇಕಿಸಿದ್ದಾರೆ. ವಿಕಿನ್ಯೂಸ್ ‌ನಲ್ಲಿರುವ ತಟಸ್ಥ ದೃಷ್ಟಿಕೋನ ದೃಷ್ಟಿಕೋನವು ಇದನ್ನು ಇತರ ನಾಗರಿಕ ಪತ್ರಿಕೋದ್ಯಮ ಪ್ರಯತ್ನಗಳಾದ ಇಂಡಿಮೀಡಿಯಾ ಮತ್ತು ಓಹ್ಮಿನ್ಯೂಸ್‌ನಿಂದ ಪ್ರತ್ಯೇಕಿಸುತ್ತದೆ. ವಿಕಿಮೀಡಿಯ ಪ್ರತಿಷ್ಠಾನದ ಹೆಚ್ಚಿನ ಯೋಜನೆಗಳಿಗೆ ವ್ಯತಿರಿಕ್ತವಾಗಿ, ವಿಕಿನ್ಯೂಸ್ ಮೂಲ ಕೃತಿಗಳನ್ನು ಮೂಲ ವರದಿ ಮತ್ತು ಸಂದರ್ಶನಗಳ ರೂಪದಲ್ಲಿ ಅನುಮತಿಸುತ್ತದೆ.
ಆರಂಭಿಕ ವರ್ಷಗಳು
left|thumb|200x200px| ಬೀಟಾ ಆವೃತ್ತಿ ಲಾಂಛನವನ್ನು ಫೆಬ್ರವರಿ 13, 2005 ರವರೆಗೆ ಬಳಸಲಾಗುತ್ತದೆ ವಿಕಿಮೀಡಿಯ ಸುದ್ದಿ ಸೈಟ್ನ ಮೊದಲ ದಾಖಲೆ ಪ್ರಸ್ತಾಪವು ಜನವರಿ 5, 2003 ರಂದು ವಿಕಿಪೀಡಿಯ ಸಮುದಾಯದ ಮೆಟಾ-ವಿಕಿಯಲ್ಲಿ ಎರಡು ಸಾಲಿನ ಅನಾಮಧೇಯ ಪೋಸ್ಟ್ ಆಗಿದೆ. ವಿಕಿಪೀಡಿಯವನ್ನು ಫಾಂಜಿ ಎಂದು ಸಂಪಾದಿಸಿದ ಡೇನಿಯಲ್ ಆಲ್ಸ್ಟನ್, ಇದನ್ನು ಪೋಸ್ಟ್ ಮಾಡಿದವರು ಎಂದು ಹೇಳಿಕೊಂಡರು. ಈ ಪ್ರಸ್ತಾಪವನ್ನು ಜರ್ಮನ್ ಸ್ವತಂತ್ರ ಪತ್ರಕರ್ತ, ಸಾಫ್ಟ್‌ವೇರ್ ಡೆವಲಪರ್ ಮತ್ತು ಲೇಖಕ ಎರಿಕ್ ಮುಲ್ಲರ್ ಅವರು ಮತ್ತಷ್ಟು ಅಭಿವೃದ್ಧಿಪಡಿಸಿದರು. ದೀರ್ಘಕಾಲದ ವಿಕಿಪೀಡಿಯ ಕೊಡುಗೆದಾರರಿಂದ ಆರಂಭಿಕ ವಿರೋಧ, ಅವುಗಳಲ್ಲಿ ಹಲವರು ವಿಕಿಪೀಡಿಯಾದ ಸ್ವಂತ ಸುದ್ದಿ ಸಾರಾಂಶಗಳ ಅಸ್ತಿತ್ವವನ್ನು ಎತ್ತಿ ತೋರಿಸಿದರು, ವಿಕಿಮೀಡಿಯ ಪ್ರತಿಷ್ಠಾನದ ಹೊಸ ಯೋಜನೆಯಾಗಿ ಅದನ್ನು ಹೇಗೆ ಕಾರ್ಯಗತಗೊಳಿಸಬಹುದು ಎಂಬುದರ ಕುರಿತು ವಿವರವಾದ ಚರ್ಚೆಗಳು ಮತ್ತು ಪ್ರಸ್ತಾಪಗಳಿಗೆ ದಾರಿ ಮಾಡಿಕೊಟ್ಟರು.
ಮಾರ್ಚ್ 13, 2005 ರಂದು, ವಿಕಿನ್ಯೂಸ್ ಇಂಗ್ಲಿಷ್ ಆವೃತ್ತಿ 1,000 ಸುದ್ದಿ ಲೇಖನಗಳನ್ನು ತಲುಪಿತು. ಕೆಲವು ತಿಂಗಳುಗಳ ನಂತರ ಸೆಪ್ಟೆಂಬರ್ 2005 ರಲ್ಲಿ, ಯೋಜನೆಯು ಕ್ರಿಯೇಟಿವ್ ಕಾಮನ್ಸ್ ಅಟ್ರಿಬ್ಯೂಷನ್ 2.5 ಪರವಾನಗಿಗೆ ಸ್ಥಳಾಂತರಗೊಂಡಿತು. ಇದು ಏಪ್ರಿಲ್ 29, 2006 ರಂದು 5,000 ಲೇಖನಗಳನ್ನು ಮತ್ತು ಸೆಪ್ಟೆಂಬರ್ 5, 2007 ರಂದು 10,000 ಲೇಖನಗಳನ್ನು ತಲುಪಿತು.
ಗೋವಿಂದ III (ರಾಷ್ಟ್ರಕೂಟ)
ದಿಗ್ವಿಜಯ
ತನ್ನ ತಂದೆ ಧ್ರುವನ ಇಚ್ಛೆಯಂತೆ ಅವನ ಅನಂತರ ರಾಷ್ಟ್ರಕೂಟ ಸಿಂಹಾಸನವನ್ನೇರಿದ. ಇವನು ರಾಜನಾದ ಮೇಲೆ ಇವನ ಅಣ್ಣ ರಣಾವಲೋಕ ಸ್ತಂಭ ಸ್ವಲ್ಪಕಾಲ ತೆಪ್ಪಗಿದ್ದರೂ ತಮ್ಮನ ಏಳಿಗೆಯನ್ನು ಸಹಿಸಲಿಲ್ಲ. ತನ್ನನ್ನು ಬಿಟ್ಟು ತಮ್ಮನಿಗೆ ತಂದೆ ಪಟ್ಟಗಟ್ಟಿದುದರಿಂದ ಮೊಳೆತ ಅಸೂಯೆ ಹೆಮ್ಮರವಾಗಿ ಬೆಳೆಯತೊಡಗಿತು. ತಮ್ಮನಿಂದ ಅಧಿಕಾರವನ್ನು ಕಸಿದುಕೊಳ್ಳಲು ಕಂಚಿಯವರೆಗಿನ ಹನ್ನೆರಡು ಮಂದಿ ಸಾಮಂತರನ್ನು ಒಂದುಗೂಡಿಸಿ ಗೋವಿಂದನ ವಿರೋಧವಾಗಿ ಒಂದು ಮಹತ್ತರ ಕೂಟವನ್ನು ರಚಿಸಿದ. ಅವರಲ್ಲಿ ಕಂಚಿಯ ದಂತಿಗ, ನೊಳಂಬವಾಡಿಯ ಚಾರುಪೊನ್ನೇರ ಮತ್ತು ಬನವಾಸಿಯ ಕತ್ತಿಯರ ಮುಖ್ಯರು. ಅಲ್ಲದೆ ಗೋವಿಂದನ ಕೆಲವರು ಮಂತ್ರಿಗಳೂ ಸ್ತಂಭನ ಪರವಾಗಿದ್ದರು. 788ರಲ್ಲಿ ಗಂಗರಾಜ ಶ್ರೀಪುರುಷ ಮರಣಹೊಂದಿದಾಗ ಅವನ ಅನಂತರ ಪಟ್ಟಕ್ಕೆ ಬರಬೇಕಾಗಿದ್ದ ಶಿವಮಾರ ರಾಷ್ಟ್ರಕೂಟ ಕಾರಾಗೃಹದಲ್ಲಿ ಬಂದಿಯಾಗಿದ್ದ. ಗೋವಿಂದ ರಣಾವಲೋಕನನ್ನು ಸದೆಬಡಿಯುವುದಕ್ಕೆ ಅನುಕೂಲವಾಗಲೆಂದು ಶಿವಮಾರನನ್ನು ಬಿಡುಗಡೆಮಾಡಿ ಅವನ ರಾಜ್ಯಕ್ಕೆ ಕಳುಹಿಸಿಕೊಟ್ಟ. ಆದರೆ ಶಿವಮಾರ ರಣಾವಲೋಕ ಸ್ತಂಭನ ಪಕ್ಷಕ್ಕೆ ಸೇರಿಕೊಂಡ. ಗೋವಿಂದ ಸ್ತಂಭನ ದಂಗೆಯನ್ನಡಗಿಸಲು ನಿರತನಾದ. ಸ್ತಂಭನಿಗೆ ಮಿತ್ರರಾಜರಿಂದ ಸಹಾಯ ಬರುವುದಕ್ಕೆ ಮೊದಲೇ ಅವನನ್ನು ಸೆರೆಹಿಡಿದ. ಆದರೆ ಅವನ ತಪ್ಪನ್ನು ಕ್ಷಮಿಸಿ ಪುನಃ ಗಂಗವಾಡಿಯ ಮಾಂಡಲಿಕನನ್ನಾಗಿ ನೇಮಿಸಿದ. ಶಿವಮಾರನನ್ನು ಪುನಃ ಕಾರಾಗೃಹಕ್ಕೆ ತಳ್ಳಿದ. ಅನಂತರ ಗೋವಿಂದ ಕಂಚಿಯ ದಂತಿಗನ ಮೇಲೆ ದಂಡೆತ್ತಿಹೋಗಿ ಅವನನ್ನು ಸೋಲಿಸಿದ; ನೊಳಂಬವಾಡಿಯ ಚಾರುಪೊನ್ನೇರ ಶರಣಾಗತನಾದ. 796ರ ಹೊತ್ತಿಗೆ ಗೋವಿಂದ ಇವೆಲ್ಲ ದಿಗ್ವಿಜಯಗಳನ್ನು ನಿರ್ವಹಿಸಿ ದಕ್ಷಿಣಾಪಥದ ಏಕೈಕ ಪ್ರಭುವಾದ.
ಉತ್ತರದ ದಂಡಯಾತ್ರೆ
ಇತ್ತ ತನ್ನ ಅಧಿಕಾರ ನಿರ್ಬಾಧಿತವಾದ ಮೇಲೆ ಗೋವಿಂದ ತನ್ನ ದೃಷ್ಟಿಯನ್ನು ಉತ್ತರ ಭಾರತಕ್ಕೆ ಹರಿಸಿದ (ಸು.798-800). ಗೋವಿಂದನ ತಂದೆ ಧ್ರುವ ಉತ್ತರ ಭಾರತದ ದಂಡಯಾತ್ರೆಯಿಂದ ಹಿಂತಿರುಗಿ ಬಂದಮೇಲೆ ಬಂಗಾಲದ ಧರ್ಮಪಾಲ ಕನೂಜನ್ನು ಗೆದ್ದುಕೊಂಡು ಚಕ್ರಾಯುಧನನ್ನು ಕನೂಜಿನ ರಾಜನನ್ನಾಗಿ ಮಾಡಿ ತಾನು ಉಚ್ಛ್ರಾಯಸ್ಥಿತಿಗೆ ಏರಿದ್ದ. ಆದರೆ ಸ್ವಲ್ಪಕಾಲದಲ್ಲಿಯೇ ಗೂರ್ಜರ ಪ್ರತೀಹಾರ ರಾಜ ಇಮ್ಮಡಿ ನಾಗಭಟ ಪುನಃ ಕನೂಜನ್ನು ಗೆದ್ದುಕೊಂಡು ಚಕ್ರಾಯುಧನನ್ನು ಓಡಿಸಿದನಲ್ಲದೆ, ಆತನ ಸಹಾಯಕ್ಕೆ ಬಂದ ಧರ್ಮಪಾಲನನ್ನೂ ಹಿಮ್ಮೆಟ್ಟಿಸಿದ್ದ. ಈ ಸಮಯದಲ್ಲಿ ಗೋವಿಂದ ಕನೂಜಿನ ಮೇಲೆ ದಂಡೆತ್ತಿಹೋದ. ನಾಗಭಟನಿಗೂ ಮತ್ತು ಗೋವಿಂದನಿಗೂ ಪ್ರಾಯಶಃ ಝಾನ್ಸಿ, ಗ್ವಾಲಿಯರ್ ಪ್ರಾಂತಗಳ ನಡುವೆ ಯುದ್ಧವಾಯಿತು. ಚಕ್ರಾಯುಧ, ಧರ್ಮಪಾಲ ಇಬ್ಬರೂ ಗೋವಿಂದನಿಗೆ ಶರಣಾದರು. ಅನಂತರ ಗೋವಿಂದನ ಸೈನ್ಯ ಹಿಮಾಲಯದ ತಪ್ಪಲಿನವರೆಗೂ ದಂಡೆತ್ತಿ ಹೋಗಿ ನಾನಾ ರಾಜವಂಶಗಳ ರಾಜರನ್ನು ಸದೆಬಡಿದು, ಕರ್ನಾಟಕದ ಕೀರ್ತಿ ಪ್ರತಾಪಗಳನ್ನು ಹಿಮಾಲಯಪರ್ಯಂತ ಹರಡಿತು. ಗೋವಿಂದ ಕೈಗೊಂಡ ಉತ್ತರ ಭಾರತದ ದಂಡಯಾತ್ರೆ ಕೇವಲ ದಿಗ್ವಿಜಯ ರೂಪವಾಗಿತ್ತು. ಕೀರ್ತಿ ಮತ್ತು ಕೋಶವೃದ್ಧಿಯಾಯಿತೆ ವಿನಾ ರಾಜ್ಯವಿಸ್ತಾರವೇನೂ ಆದಂತೆ ತೋರುವುದಿಲ್ಲ. ಈ ಹಿಂದಿನಿಂದಲೂ ರಾಷ್ಟ್ರಕೂಟಾಧೀನದಲ್ಲಿದ್ದ ಮಾಳವ ಗುಜರಾತ್ ಪ್ರದೇಶಗಳನ್ನು ಭದ್ರಪಡಿಸಿಕೊಳ್ಳಲೋಸುಗ ಸಮರ್ಥ ಯೋಧನಾಗಿದ್ದ ತನ್ನ ತಮ್ಮ ಇಂದ್ರನಿಗೆ ಆ ಪ್ರಾಂತಗಳ ಅಧಿಕಾರವನ್ನು ವಹಿಸಿದ. ಈ ದಂಡಯಾತ್ರೆಯಿಂದ ಹಿಂದಿರುಗುತ್ತಿದ್ದಾಗ ಮಾಳವದೇಶದ ಶ್ರೀಭವನ ಎಂಬಲ್ಲಿ ತಂಗಿದ್ದ. ಆಗ ಮಗ ಅಮೋಘವರ್ಷ (ನೃಪತುಂಗ) ಜನಿಸಿದ.
ದಕ್ಷಿಣದ ದಂಡಯಾತ್ರೆ
ಗೋವಿಂದ ದೀರ್ಘಕಾಲ ರಾಜಧಾನಿಯಿಂದ ಹೊರಗೆ ಇದ್ದ ಅವಕಾಶವನ್ನು ಉಪಯೋಗಿಸಿಕೊಂಡು ದಕ್ಷಿಣದ ಪಲ್ಲವ, ಪಾಂಡ್ಯ, ಕೇರಳ, ಗಂಗರಾಜರು ಗೋವಿಂದನ ಪ್ರಭುತ್ವವನ್ನು ಮುರಿಯಲು ಸಿದ್ಧತೆ ಮಾಡತೊಡಗಿ ರಾಷ್ಟ್ರಕೂಟರ ಕೆಲವು ಪ್ರಾಂತಗಳನ್ನು ಆಕ್ರಮಿಸಿದರು. ಈ ವಾರ್ತೆಯನ್ನು ಕೇಳಿದೊಡನೆಯೇ ಈತ ತುಂಗಭದ್ರಾ ತಟಕ್ಕೆ ಧಾವಿಸಿ (ಸು.802) ಅಲ್ಲಿ ಬೀಡುಬಿಟ್ಟಿದ್ದ ದಕ್ಷಿಣ ರಾಜರ ಸೈನ್ಯಗಳನ್ನು ಪರಾಭವಗೊಳಿಸಿದ. ಅನೇಕ ಗಂಗಸೇನಾಧಿಕಾರಿಗಳನ್ನು ಮರುಕ ತೋರಿಸದೆ ಬಲಿ ತೆಗೆದುಕೊಂಡ. ಈ ವಿಜಯದ ಅನಂತರ ಪಲ್ಲವರ ರಾಜಧಾನಿಯಾದ ಕಂಚಿಯನ್ನು ಸೂರೆಮಾಡಿ ಸ್ವಾಧೀನಪಡಿಸಿಕೊಂಡ. ಅನಂತರ ಪಾಂಡ್ಯ, ಕೇರಳ ರಾಜರುಗಳನ್ನು ಸೋಲಿಸಿದ. ಗೋವಿಂದ ಕಂಚಿಯ ರಾಜ್ಯವನ್ನು ಜಯಿಸಿದನೆಂಬ ಸುದ್ದಿಯನ್ನು ಕೇಳಿದೊಡನೆಯೆ ಸಿಂಹಳದ ರಾಜ ತಾನಾಗಿಯೇ ವಿನಮ್ರನಾಗಿ ಬಂದು ಗೋವಿಂದನಿಗೆ ತನ್ನ ಹಾಗೂ ತನ್ನ ಅಮಾತ್ಯನ ಪ್ರತಿಮೆಗಳನ್ನು ಕಪ್ಪವಾಗಿ ಸಲ್ಲಿಸಿದ.
ಸು.810ರಲ್ಲಿ ಗಂಗರಾಜ್ಯದ ಮಾಂಡಲಿಕನಾಗಿದ್ದ ರಣಾವಲೋಕಸ್ತಂಭ ಸತ್ತ. ಗೋವಿಂದ ತನ್ನ ತಮ್ಮ ಇಂದ್ರನ ಜ್ಯೇಷ್ಠ ಪುತ್ರನಾದ ದಂತಿವರ್ಮನನ್ನು ಗಂಗರಾಜ್ಯದ ಮಾಂಡಲಿಕನಾಗಿ ನೇಮಿಸಿದ. ಆದರೆ ದಂತಿವರ್ಮ ಅಕಾಲ ಮರಣಕ್ಕೆ ತುತ್ತಾದ್ದರಿಂದ ಕೊನೆಗೆ ಗೋವಿಂದ ಅದುವರೆಗೆ ಸೆರೆಯಲ್ಲಿದ್ದ ಶಿವಮಾರನನ್ನು ಬಿಡುಗಡೆಮಾಡಿ ಗಂಗರಾಜ್ಯವನ್ನು ಅವನಿಗೇ ಮರಳಿ ನೀಡಿದ.
ರಾಜ್ಯ ಭಾರ
ಭಾರತದ ಇತಿಹಾಸದ ಪುಟಗಳಲ್ಲಿ ಗಣ್ಯಸ್ಥಾನ ಪಡೆದಿರುವ ರಾಜರುಗಳಲ್ಲಿ ಗೋವಿಂದನೂ ಒಬ್ಬ. ಇವನ ರಾಜಕೀಯ ಪ್ರಭಾವ ಕನೂಜಿನಿಂದ ಕನ್ಯಾಕುಮಾರಿಯ ವರೆಗೂ ವ್ಯಾಪಿಸಿದ್ದಿತು. ಇವನ ಕೊನೆಗಾಲ ಶಾಂತಿ, ಸಮೃದ್ಧಿಯ ಕಾಲ. ಆ ದಿನಗಳಲ್ಲಿ ರಾಷ್ಟ್ರಕೂಟ ಸಾಮ್ರಾಜ್ಯ ಪ್ರಾಬಲ್ಯ, ಘನತೆ, ಗೌರವಗಳ ಉತ್ತುಂಗ ಶಿಖರವನ್ನು ಮುಟ್ಟಿತ್ತು.
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕದ ಇತಿಹಾಸ ವರ್ಗ:ಇತಿಹಾಸ ವರ್ಗ:ಭಾರತದ ಇತಿಹಾಸ
ಎಲಚಿ
ಎಲಚಿ(ಬೋರೆ ಹಣ್ಣು): ರ್ಯಾಮ್ನೇಸೀ ಕುಟುಂಬಕ್ಕೆ ಸೇರಿದ ಬಹುವಾರ್ಷಿಕ ವೃಕ್ಷ ಜಾತಿಯ ಸಸ್ಯ (ಝಿಝಿಫಸ್ ಜುಜೂಬ), ಇಂಗ್ಲೀಷ್ ಭಾಷೆಯಲ್ಲಿ ಇದಕ್ಕೆ ಬ್ಹೇರ್ ಫ್ರೂಟ್ ಟ್ರೀ ಎಂದು ಕರೆಯುತ್ತಾರೆ. ಕನ್ನಡದಲ್ಲಿ ಬೋರೆ ಎಂಬ ಹೆಸರೂ ಉಂಟು. ಇದು ಭಾರತ, ಪಾಕಿಸ್ತಾನ, ಮಯನ್ಮಾರ್, ಶ್ರೀಲಂಕ, ಚೀನ, ಆಫ್ಘಾನಿಸ್ತಾನ, ಆಸ್ಟ್ರೇಲಿಯ, ಆಫ್ರಿಕ ಗಳಲ್ಲಿ ಹರಡಿದೆ. ಹುಲ್ಲುಗಾವಲು, ಒಣಬಂಜರು ನೆಲಗಳಲ್ಲಿ ಚೆನ್ನಾಗಿ ಬೆಳೆಯುತ್ತದೆ. ಇದನ್ನು ಅಲಂಕಾರಕ್ಕಾಗೂ ಹಣ್ಣುಗಳಿಗಾಗೂ ಬೆಳೆಸುತ್ತಾರೆ.
ಲಕ್ಷಣಗಳು
ಎಲಚಿ ಮರ 10-15ಮೀ. ಎತ್ತರಕ್ಕೆ ಬೆಳೆಯುವ ಕುಳ್ಳು ಕಾಂಡದ ಮಧ್ಯಮ ಪ್ರಮಾಣದ ವೃಕ್ಷ. ಕಾಂಡ ಕಪ್ಪುಬಣ್ಣದ ತೊಗಟೆಯಿಂದ ಆವೃತ ವಾಗಿದೆ. ತೊಗಟೆಯ ಮೇಲ್ಗಡೆ ಸೀಳಿಕೆ ಗಳಿದ್ದು ಒಳಭಾಗ ಕೆಂಪಾಗಿರುತ್ತದೆ. ರೆಂಬೆಗಳು ತೂಗು ಬಿದ್ದಿರುತ್ತವೆ. ಪುಷ್ಯ ಪತ್ರಗಳು (ಸ್ಟಿಪ್ಯುಲ್ಸ್‌) ಮುಳ್ಳುಗಳಾಗಿ ಮಾರ್ಪಟ್ಟು ಒಂದು ನೆಟ್ಟಗೂ ಇನ್ನೊಂದು ಇಳಿಮುಖವಾಗಿಯೂ ಇವೆ. ಸುಮಾರು ಚಕ್ರಾಕಾರವಾಗಿ ಮೂರು ನರಗಳುಳ್ಳ ಎಲೆಗಳ ಕೆಳಭಾಗದಲ್ಲಿ ಬಿಳಿಗೂದಲುಗಳಿವೆ. ಹೂಗಳು ಸಣ್ಣವಾಗಿ ಹಸಿರು. ಹಳದಿ ಬಣ್ಣದಿಂದ ಕೂಡಿದ್ದು ಎಲೆ ಕಂಕುಳ ನಡುವೆ ಮಧ್ಯಾರಂಭಿ ಗೊಂಚಲುಗಳಲ್ಲಿ (ಸೈಮ್ಸ್‌) ಕಾಣಬರುತ್ತವೆ. ಹಣ್ಣಗಳು ದುಂಡಾಗಿ ಕಿತ್ತಳೆ ಅಥವಾ ಕೆಂಪು ಬಣ್ಣದಿಂದ ಕೂಡಿದ ಅಷ್ಟಿಫಲಗಳು, ಒಳ ಓಟೆ ಬಹುಗಟ್ಟಿ. ರಾಯ ಬೋರೆ ಎಂಬ ಒಂದು ಜಾತಿ ತಿನ್ನಲು ಯೋಗ್ಯವಾದ ಹಣ್ಣುಗಳನ್ನು ಕೊಡುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಸ್ಯಗಳು ವರ್ಗ:ಹಣ್ಣುಗಳು
ಇಮ್ಮಡಿ ಪುಲಿಕೇಶಿ (ಚಲನಚಿತ್ರ)
ಸಂಗೀತ ನಿರ್ದೇಶಕ ಜಿ.ಕೆ.ವೆಂಕಟೇಶ್ ನಿರ್ಮಿಸಿದ ಈ ಚಿತ್ರವು ಕನ್ನಡ ಚಿತ್ರರಂಗದಲ್ಲಿನ ಐತಿಹಾಸಿಕ ಚಿತ್ರಗಳಲ್ಲೊಂದು. ಚಾಲುಕ್ಯರ ದೊರೆ ಇಮ್ಮಡಿ ಪುಲಿಕೇಶಿಯ ಜೀವನವನ್ನಾಧರಿಸಿದ ಈ ಚಿತ್ರದಲ್ಲಿ, ಪುಲಿಕೇಶಿಯ ಪಾತ್ರವನ್ನು ರಾಜಕುಮಾರ್ ನಿರ್ವಹಿಸಿದ್ದಾರೆ. ಪುಲಿಕೇಶಿಯ ಸಹೋದರ ವಿಷ್ಣುವರ್ಧನನ ಪಾತ್ರದಲ್ಲಿ ಉದಯಕುಮಾರ್ ನಟಿಸಿದ್ದಾರೆ. ಕನ್ನಡ ಇತಿಹಾಸ ಪ್ರಸಿದ್ಧ ವ್ಯಕ್ತಿಗಳ ಮಾಲಿಕೆಯಲ್ಲಿ ಮಯೂರ ಆಯಿತು, ಸರ್ವಜ್ಞ ಆಯಿತು ಮುಂದೆ ಚಾಲುಕ್ಯ ಸಾಮ್ರಾಟ – ಇಮ್ಮಡಿ ಪುಲಿಕೇಶಿಯನ್ನು ಪರಿಚಯಿಸುವ ಪ್ರಯತ್ನ. ದಕ್ಷಿಣ ಭಾರತದುದ್ದಕ್ಕೂ ಕನ್ನಡ ರಾಜ್ಯವನ್ನು ವಿಸ್ತರಿಸಿದ ಕೀರ್ತಿ ಈ ರಾಜನಿಗೆ ಸಲ್ಲುತ್ತದೆ – ಆದುದರಿಂದಲೇ ಆತನಿಗೆ ಸಿಕ್ಕ ಬಿರುದು “ದಕ್ಷಿಣಪತೇಶ್ವರ”. ಮತ್ತೊಮ್ಮೆ ಈ ಪಾತ್ರವನ್ನು ಅಜರಾಮರಗೊಳಿಸಿದ್ದು ನಮ್ಮ ವರನಟ ಡಾ.ರಾಜಕುಮಾರ. ಅವರ ರೋಚಕ ಅಬಿನಯ ನೋಡಿಯೇ ಸವಿಯಬೇಕು. ಇಲ್ಲಿನ ಕೆಲುವು ದೃಶ್ಯಗಳು / ಸಂಭಾಷಣೆಗಳು ಕನ್ನಡಿಗರಲ್ಲಿ ಕಿಚ್ಚು ಮೂಡಿಸುತ್ತದೆ. ಉದಾಹರಣೆ : ಧ್ವಜ ಸ್ತಂಭವನ್ನು ಎತ್ತಿ ನಿಲ್ಲಿಸುತ್ತಿದ್ದ ಸಂದರ್ಭದಲ್ಲಿ ಅದು ಆಕಸ್ಮಿಕವಾಗಿ ಬೀಳುವಂತಾದಾಗ ಅದಕ್ಕೆ ತನ್ನ ಬೆನ್ನು ಕೊಟ್ಟು ಬೀಳದಂತೆ ತಡೆಯುವ ಪುಲಿಕೇಶಿ ಆಗ ಹೇಳುವ ಮಾತು “ನಾನು ಈ ಕಪ್ಪು ಮಣ್ಣಿನ ಗರ್ಭದಲ್ಲಿ ಜನಿಸಿದವನು. ನನ್ನ ತಾಯಿ ಕೌಶಿಕಿ ಕನ್ನಡ, ನನ್ನ ತಂದೆ ಮುಕುಟೇಶ್ವರ ಕನ್ನಡ, ನನ್ನ ಭಾಷೆ, ನನ್ನ ಉಸಿರು ಕನ್ನಡ. ನನ್ನ ಈ ಶಕ್ತಿ, ಧೈರ್ಯ ಕನ್ನಡ ತಾಯಿ ನೀಡಿದ ಕೊಡುಗೆ. ಕನ್ನಡದ ಈ ಹೆಮ್ಮೆಯ ಸ್ತಂಭ ಬೀಳಕೂಡದು” ಎಂದು ನುಡಿಯುತ್ತಾನೆ. ಇದು ನಾಯಕನ ಆಗಮನದ ದೃಶ್ಯ. ಬಹುಶಃ ಕನ್ನಡ ಚಿತ್ರರಂಗ ಕಂಡ ಅಪರೂಪದ ನಾಯಕನ ಆಗಮನದ ದೃಶ್ಯ. ಮತ್ತೊಮ್ಮೆ “ಪತಿವ್ರತೆಗೆ ಗಂಡ ಹೇಗೋ, ಹಾಗೆ ಕನ್ನಡಿಗರ ಪಾಲಿಗೆ ಸತ್ಯವೊಂದೆ ಧರ್ಮ”. ಹೀಗೆ ಚಿತ್ರದುದ್ದಕ್ಕೂ ಸಂಭಾಷಣೆ ಮತ್ತು ಡಾ.ರಾಜಕುಮಾರ ಅಭಿನಯ ಮನಸೆಳೆಯುತ್ತದೆ. ಪುಲಿಕೇಶಿಗೆ ಒಲಿಯಬೇಕಾದ ಸಿಂಹಾಸನವನ್ನು ಆತನ ಮಾವ ಮಂಗಲೇಶ ಅತಿಕ್ರಮಿಸಿಕೊಂಡಿರುತ್ತಾನೆ. ಈತ ಮತ್ತು ಈತನ ಮಂತ್ರಿ ರಾಹಪ್ಪ ಅನೇಕ ಕುಟಿಲೋಪಾಯಗಳನ್ನು ಹೂಡುತ್ತಾರೆ. ಪುಲಿಕೇಶಿಯ ಮೇಲೆ ಆತನ ತಮ್ಮ ಕುಬ್ಜ ವಿಷ್ಣುವರ್ಧನನ್ನು ಎತ್ತಿಕಟ್ಟುತ್ತಾರೆ. ಅನೇಕ ಷಡ್ಯಂತ್ರಗಳನ್ನು ರಚಿಸಿ ಪುಲಿಕೇಶಿ ಸಿಂಹಾಸನವನ್ನು ಏರದಂತೆ ತಡೆಯಲು ಪ್ರಯತ್ನಿಸುತ್ತಾರೆ. ಮಂಗಲೇಶ ಸತ್ತು ಆ ಅಪವಾದ ಪುಲಿಕೇಶಿಯ ಮೇಲೆ ಬಂದಾಗ ಸ್ವತಃ ಮಂಗಲೇಶನ ಮಡದಿ ಮಧ್ಯೆ ಪ್ರವೇಶಿಸಿ “ಕನ್ನಡ ತಾಯಿಯ ಮಾಂಗಲ್ಯ ಉಳಿಸಲು ನಾನೆ ಈ ಕೊಲೆ ಮಾಡಿಸಿದ್ದು” ಎಂದು ನುಡಿಯುತ್ತಾಳೆ. ರಾಹಪ್ಪ ಶತ್ರು ಪಾಳಯ ಸೇರುತ್ತಾನೆ. ಪುಲಿಕೇಶಿ ದಂಡೆತ್ತಿ ಬಂದ ಪಲ್ಲವರನ್ನು ಸೋಲಿಸಿ ರಾಜ್ಯವನ್ನು ವಿಸ್ತರಿಸುತ್ತಾನೆ. ನರ್ಮದೆಯ ತಟದಲ್ಲಿ ಉತ್ತರದ ಪ್ರಭಾವಿ ರಾಜ ಹರ್ಷವರ್ಧನನ್ನು ಸೋಲಿಸಿ “ಚಾಳುಕ್ಯ ಪರಮೇಶ್ವರ” ಎಂಬ ಬಿರುದಾಂಕಿತನಾಗುತ್ತಾನೆ. ಈ ಮಧ್ಯೆ ಹಲವಾರು ರಾಜಕೀಯ ಪಿತೂರಿಗಳನ್ನು ನಿಷ್ಕ್ರಿಯೆಗೊಳಿಸುತ್ತಾನೆ. ಇತಿಹಾಸ ಪ್ರಸಿದ್ದ ಬಾದಾಮಿ, ಐಹೊಳೆ, ಪಟ್ಟಡಕಲ್ಲು ನಿರ್ಮಾಣವಾಗಿದ್ದು ಚಾಲುಕ್ಯರ ಕಾಲದಲ್ಲೇ. ವಯೋವೃದ್ಧ, ಅನಾರೋಗ್ಯ ಪೀಡಿತನಾದ ಪುಲಿಕೇಶಿಯ ರಾಜ್ಯವನ್ನು ಪಲ್ಲವರು ಆಕ್ರಮಿಸಿಕೊಳ್ಳುತ್ತಾರೆ. ಈ ವಿಷಯ ಪುಲಿಕೇಶಿಗೆ ತಡವಾಗಿ ತಿಳಿಯುತ್ತದೆ. ಬಂಧು-ಮಿತ್ರರೆಲ್ಲ ಯುದ್ದದಲ್ಲಿ ಮಡಿದ ವಿಷಯ ಕೇಳಿ ಆಕ್ರೋಶಗೊಂಡು ಬಿಚ್ಚುಗತ್ತಿಯನ್ನು ಹಿಡಿಡು ಯುದ್ದಕ್ಕೆ ನಿಲ್ಲುತ್ತಾನೆ. ಈ ಕೊನೆಯ ದೃಶ್ಯದಲ್ಲಿ ಡಾ.ರಾಜಕುಮಾರ ಅವರ ಅಭಿನಯ ಅಮೋಘ, ಕತ್ತಿಯನ್ನು ಹಿಡಿದು ಆ ಭಂಗಿಯಲ್ಲೆ ಸತ್ತಂತೆ ನಟಿಸಬೇಕಾದ ದೃಶ್ಯ – ಅತ್ಯಮೋಘ. ತಾರಾಗಣದಲ್ಲಿ : ತಮ್ಮನಾಗಿ ಉದಯಕುಮಾರ್ ಪಾತ್ರಪೋಷಣೆ ಉತ್ತಮವಾಗಿದೆ – ಮೊದಲು ಅಣ್ಣನ ವಿರುದ್ಧ ತಿರುಗಿ ನಿಂತು ನಂತರ ಕೊನೆಯವರೆಗೂ ಅಣ್ಣನ ನೆರಳಾಗೆ ನಿಲ್ಲುತ್ತಾನೆ, ಈತನಿಗೆ ತನ್ನ ಗೂನು ಬೆನ್ನಿನ ಬಗ್ಗೆ ಸದಾ ಬೇಸರ. ಇನ್ನು ಮಂತ್ರಿ ರಾಹಪ್ಪನಾಗಿ ಬಾಲಣ್ಣ ತಮ್ಮ ಎಂದಿನ ಅದ್ಭುತ ಅಭಿನಯವನ್ನು ತೋರಿದ್ದಾರೆ. ರಾಣಿಯಾಗಿ ಜಯಂತಿ, ಮಂಗಲೇಶರಾಗಿ ಶಕ್ತಿಪ್ರಸಾದ್, ವಿಶೇಷ ಪಾತ್ರದಲ್ಲಿ ಕಲ್ಪನ, ಹರ್ಷವರ್ಧನನ ಪಾತ್ರದಲ್ಲಿ ಅಶ್ವಥ ಮುಂತಾದವರಿದ್ದಾರೆ. ನಿರ್ದೇಶನ : ರಾಜನ್ ಚಿತ್ರಕಥೆ ಮತ್ತು ಸಂಭಾಷಣೆ : ಜಿ.ವಿ.ಅಯ್ಯರ್ ಸಂಗೀತ : ಜಿ. ಕೆ. ವೆಂಕಟೇಶ್
ಉಲ್ಲೇಖಗಳು
ವರ್ಗ:ವರ್ಷ-೧೯೬೭ ಕನ್ನಡಚಿತ್ರಗಳು
ಸವಿತಾ ಪುನಿಯಾ
ಸವಿತಾ ಪುನಿಯಾ (ಜನನ ೧೧ ಜುಲೈ ೧೯೯೦) ಭಾರತೀಯ ಹಾಕಿ ಆಟಗಾರ್ತಿ ಮತ್ತು ಭಾರತದ ರಾಷ್ಟ್ರೀಯ ಹಾಕಿ ತಂಡದ ಸದಸ್ಯೆ. ಇವರು ಹರಿಯಾಣ ಮೂಲದವರು ಮತ್ತು ಇವರು ಭಾರತದ ಹಾಕಿ ತಂಡದಲ್ಲಿ ಗೋಲ್ಕೀಪರ್ ಆಗಿ ಆಡುತ್ತಾರೆ.
ಆರಂಭಿಕ ಜೀವನ
ಪುನಿಯಾ ೧೯೯೦ ರ ಜುಲೈ ೧೧ ರಂದು ಹರಿಯಾಣದ ಸಿರ್ಸಾ ಜಿಲ್ಲೆಯ ಜೋಧ್ಕಾನ್ ಗ್ರಾಮದಲ್ಲಿ ಜನಿಸಿದರು. ಉತ್ತಮ ಶಾಲಾ ಶಿಕ್ಷಣಕ್ಕಾಗಿ ಆಕೆಯನ್ನು ಜಿಲ್ಲಾ ಕೇಂದ್ರಕ್ಕೆ ಕಳುಹಿಸಲಾಯಿತು. ಅವರು ಕ್ರೀಡಾ ಅಕಾಡೆಮಿಗೆ ಸೇರಿಕೊಂಡರು. ಅವರ ಅಜ್ಜ ಮಹೀಂದರ್ ಸಿಂಗ್ ಅವರು ಹಾಕಿ ತೆಗೆದುಕೊಳ್ಳಲು ಪ್ರೋತ್ಸಾಹಿಸಿದರು ಮತ್ತು ಹಿಸಾರ್ನಲ್ಲಿರುವ ಸ್ಪೋರ್ಟ್ಸ್ ಅಥಾರಿಟಿ ಆಫ್ ಇಂಡಿಯಾ (ಎಸ್ಎಐ) ಕೇಂದ್ರಕ್ಕೆ ಸೇರಿದರು. ಅವಳ ಆರಂಭಿಕ ವರ್ಷಗಳಲ್ಲಿ ಸುಂದರ್ ಸಿಂಗ್ ಖರಬ್ ಅವರು ತರಬೇತುದಾರರಾಗಿದ್ದರು. ಇವರು ಆರಂಭದಲ್ಲಿ ಆಟದ ಬಗ್ಗೆ ಹೆಚ್ಚು ಆಸಕ್ತಿ ಹೊಂದಿರಲಿಲ್ಲ, ಆದರೆ ನಂತರ, ಇವರ ತಂದೆ ತನ್ನ ಕಿಟ್‌ನಲ್ಲಿ ಇಪ್ಪತ್ತು ಸಾವಿರ ರೂಪಾಯಿಗಳನ್ನು ಖರ್ಚು ಮಾಡಿದಾಗ, ಇವರು ಆಟವನ್ನು ಹೊಸ ಬೆಳಕಿನಲ್ಲಿ ನೋಡಲು ಪ್ರಾರಂಭಿಸಿದಳು ಮತ್ತು ಅದರ ಬಗ್ಗೆ ಗಂಭೀರವಾಗಿ ತಿಳಿದುಕೊಂಡಳು. ೨೦೦೭ ರಲ್ಲಿ, ಪುನಿಯಾ ಅವರನ್ನು ಲಕ್ನೋದಲ್ಲಿ ನಡೆದ ಮೊದಲ ರಾಷ್ಟ್ರೀಯ ಶಿಬಿರಕ್ಕೆ ಆಯ್ಕೆ ಮಾಡಲಾಯಿತು, ಮತ್ತು ಅವರು ಉನ್ನತ ಗೋಲ್‌ಕೀಪರ್‌ನೊಂದಿಗೆ ತರಬೇತಿ ಪಡೆದರು.
ವೃತ್ತಿ ಜೀವನ
೨೦೦೮ ರಲ್ಲಿ, ಪುನಿಯಾ ತನ್ನ ಮೊದಲ ಅಂತರರಾಷ್ಟ್ರೀಯ ಪ್ರವಾಸವನ್ನು ನೆದರ್ಲ್ಯಾಂಡ್ ಮತ್ತು ಜರ್ಮನಿಯಲ್ಲಿ ಮಾಡಿದರು. ಅವರು ೨೦೧೧ ರಲ್ಲಿ ತಮ್ಮ ಹಿರಿಯ ಅಂತರರಾಷ್ಟ್ರೀಯ ಚೊಚ್ಚಲ ಪ್ರವೇಶ ಮಾಡಿದರು. ಅವರು ಅಂತರರಾಷ್ಟ್ರೀಯ ಮಟ್ಟದಲ್ಲಿ ೧೦೦ ಕ್ಕೂ ಹೆಚ್ಚು ಪಂದ್ಯಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಅವರು ಕೇವಲ ೧೭ ವರ್ಷದವರಾಗಿದ್ದಾಗ ೨೦೦೭ ರಲ್ಲಿ ರಾಷ್ಟ್ರೀಯ ತಂಡಕ್ಕೆ ಅರ್ಹತೆ ಪಡೆದರು. ೨೦೦೯ ರಲ್ಲಿ, ಜೂನಿಯರ್ ಏಷ್ಯಾ ಕಪ್‌ನಲ್ಲಿ ಅವರು ಸದಸ್ಯರಾಗಿ ಭಾಗವಹಿಸಿದರು. ೨೦೧೩ ರಲ್ಲಿ, ಮಲೇಷ್ಯಾದಲ್ಲಿ ನಡೆದ ಎಂಟನೇ ಮಹಿಳಾ ಏಷ್ಯಾ ಕಪ್‌ನಲ್ಲಿ ಭಾಗವಹಿಸಿದ ಅವರು ಪೆನಾಲ್ಟಿ ಶೂಟ್ ನಲ್ಲಿ ಎರಡು ನಿರ್ಣಾಯಕ ಸಂಭಾವ್ಯ ಗೋಲುಗಳನ್ನು ಉಳಿಸಿದರು ಮತ್ತು ಭಾರತವು ಕಂಚಿನ ಪದಕ ಗೆಲ್ಲಲು ದಾರಿ ಮಾಡಿಕೊಟ್ಟರು. ಅವರು ೨೦೧೪ ಇಂಚಿಯಾನ್ ಏಷ್ಯನ್ ಕ್ರೀಡಾಕೂಟದಲ್ಲಿ ಕಂಚಿನ ವಿಜೇತ ತಂಡದ ಭಾಗವಾಗಿದ್ದರು.
೨೦೧೬ ರಲ್ಲಿ, ಜಪಾನ್ ವಿರುದ್ಧದ ಕೊನೆಯ ೧ ನಿಮಿಷಗಳಲ್ಲಿ ಪೆನಾಲ್ಟಿ ಮೂಲೆಗಳನ್ನು ತಡೆದು ಭಾರತವು ತನ್ನ ೧–೦ ಮುನ್ನಡೆ ಸಾಧಿಸಲು ಸಹಾಯ ಮಾಡಿದಾಗ ಅವರು ಅತ್ಯುತ್ತಮ ಪ್ರದರ್ಶನ ನೀಡಿದರು. ೩೬ ವರ್ಷಗಳ ನಂತರ ರಿಯೊ ಒಲಿಂಪಿಕ್ಸ್‌ಗೆ ಅರ್ಹತೆ ಪಡೆಯಲು ಅವರು ತಂಡಕ್ಕೆ ಸಹಾಯ ಮಾಡಿದರು. ೨೦೧೮ ರ ಏಷ್ಯಾಕಪ್‌ನಲ್ಲಿ, ಅವರು ಫೈನಲ್‌ನಲ್ಲಿ ಚೀನಾ ವಿರುದ್ಧ ಬೆರಗುಗೊಳಿಸುವ ಉಳಿತಾಯವನ್ನು ಮಾಡಿದರು, ಟೂರ್ನಮೆಂಟ್ ಪ್ರಶಸ್ತಿಯ ಗೋಲ್‌ಕೀಪರ್ ಮತ್ತು ತಮ್ಮ ತಂಡಕ್ಕೆ, ೨೦೧೮ ರ ಲಂಡನ್‌ನಲ್ಲಿ ನಡೆದ ವಿಶ್ವಕಪ್‌ನಲ್ಲಿ ಸ್ಲಾಟ್ ಗಳಿಸಿದರು.
ಅವರು ನ್ಯೂಜಿಲೆಂಡ್‌ನಲ್ಲಿ ನಡೆದ ಹಾಕ್ಸ್ ಬೇ ಕಪ್‌ನಲ್ಲಿ ಪರಿಣಾಮಕಾರಿಯಾಗಿ ಪ್ರದರ್ಶನ ನೀಡಿದರು ಮತ್ತು ಪಂದ್ಯಾವಳಿಯಲ್ಲಿ ತಮ್ಮ ತಂಡಕ್ಕೆ ೬ ನೇ ಸ್ಥಾನ ಗಳಿಸಲು ಸಹಾಯ ಮಾಡಿದರು.
ಮಹಿಳಾ ಹಾಕಿ ವರ್ಲ್ಡ್ ಲೀಗ್ ರೌಂಡ್ ೨ ರ ಅಂತಿಮ ಪಂದ್ಯದಲ್ಲಿ ಚಿಲಿಯನ್ನು ಸೋಲಿಸಲು ಮಹಿಳಾ ಭಾರತೀಯ ತಂಡಕ್ಕೆ ಅವರ ಅತ್ಯುತ್ತಮ ಪ್ರದರ್ಶನವು ಸಹಾಯ ಮಾಡಿತು.
೨೦೧೬ ರಲ್ಲಿ ಸಂದರ್ಶನವೊಂದರಲ್ಲಿ, ಪುರಿಯಾ ಅವರಿಗೆ ಹರಿಯಾಣ ಸರ್ಕಾರದ ಮೆಡಲ್ ಲಾವೊ, ನೌಕ್ರಿ ಪಾವೊ ಯೋಜನೆಯಡಿ ಉದ್ಯೋಗ ನೀಡುವುದಾಗಿ ಭರವಸೆ ನೀಡಲಾಗಿತ್ತು, ಆದರೆ ಅದು ಸಿಕ್ಕಿಲ್ಲ. ಒಂದು ವರ್ಷದ ನಂತರವೂ ಏನೂ ಬದಲಾಗಿಲ್ಲ ಎಂದು ಹೇಳಿದರು.
ಅಕೋಲೇಡ್ಸ್
೨೦೧೫ ರಲ್ಲಿ ನಡೆದ ಹಾಕಿ ಇಂಡಿಯಾ ವಾರ್ಷಿಕ ಪ್ರಶಸ್ತಿಗಳಲ್ಲಿ ಅವರು ವರ್ಷದ ಬಾಲ್ಜಿತ್ ಸಿಂಗ್ ಗೋಲ್ಕೀಪರ್ ಪ್ರಶಸ್ತಿಯನ್ನು ಪಡೆದರು, ಅಂತರರಾಷ್ಟ್ರೀಯ ಕೊಡುಗೆಗಳಲ್ಲಿ ಭಾರತಕ್ಕಾಗಿ ಅದ್ಭುತ ಪ್ರದರ್ಶನ ನೀಡಿದ ಕಾರಣಕ್ಕಾಗಿ ಅವರು ದೇಶದ ಅತ್ಯುತ್ತಮ ಗೋಲ್ಕೀಪರ್ ಆಗಿ ತಮ್ಮ ಮೌಲ್ಯವನ್ನು ಸಾಬೀತುಪಡಿಸಿದರು. ಕ್ರೀಡೆಯಲ್ಲಿ ಅವರು ನೀಡಿದ ಕೊಡುಗೆಗಾಗಿ ಅವರು ೧ ಲಕ್ಷ ರೂಪಾಯಿಗಳ ನಗದು ಬಹುಮಾನವನ್ನೂ ಪಡೆದರು.
ಆಕಾಶ
thumb|300px|right|ಆಕಾಶದಲ್ಲಿ ಮೋಡಗಳ ಮೂಲಕ ಹೊಳೆಯುತ್ತಿರುವ ಬೆಳಕಿನ ಮುಸ್ಸಂಜೆಯ ಕಿರಣಗಳು thumb|right|ನೀಲಾಕಾಶ ಆಕಾಶವು, ಬಾಹ್ಯಾಕಾಶದ ಗುಮ್ಮಟ ಎಂದೂ ಪರಿಚಿತವಿರುವ, ಸಾಮಾನ್ಯವಾಗಿ, ವಾತಾವರಣ ಮತ್ತು ಉಳಿದ ಬಾಹ್ಯಾಕಾಶವನ್ನು ಒಳಗೊಂಡಂತೆ, ಭೂಮಿಯ ಮೇಲ್ಮೈಯ ಮೇಲೆ ಒಂದು ನಿರ್ದಿಷ್ಟ ದೂರದಲ್ಲಿ ಸ್ಥಿತವಾಗಿರುವ ಎಲ್ಲವನ್ನೂ ನಿರ್ದೇಶಿಸುತ್ತದೆ. ಖಗೋಳಶಾಸ್ತ್ರದ ಕ್ಷೇತ್ರದಲ್ಲಿ, ಆಕಾಶವನ್ನು ಬಾಹ್ಯಾಕಾಶ ಗೋಳ ಎಂದೂ ಕರೆಯಲಾಗುತ್ತದೆ. ಇದು ಸೂರ್ಯ, ನಕ್ಷತ್ರಗಳು, ಗ್ರಹಗಳು, ಮತ್ತು ಚಂದ್ರ ಸಾಗುತ್ತಿರುವಂತೆ ಕಾಣುವ ಒಂದು ಕಾಲ್ಪನಿಕ ಗುಮ್ಮಟ.
ಖಗೋಳ ಶಾಸ್ತ್ರದಲ್ಲಿ
ಭೂಮಿಯ ಮೇಲೆ ಕವಿಚಿಟ್ಟಂತೆ ಕಾಣುವ ನೀಲವರ್ಣದ ಅರ್ಧಗೋಳ; ಗಗನ, ಬಾನು, ವ್ಯೋಮ, ಖಗೋಳ-ಇವು ಪರ್ಯಾಯ ಪದಗಳು (ಸ್ಕೈ, ಹೆವೆನ್, ಫರ್ಮಮೆಂಟ್, ಸೆಲೆಸ್ಟಿಯಲ್ ಸ್ಪಿಯರ್). ಪ್ರತಿಯೊಬ್ಬ ಮನುಷ್ಯನಿಗೂ ಎಲ್ಲಿಯೇ ಯಾವ ಹೊತ್ತಿನಲ್ಲಿಯೇ ನಿಂತು ನೋಡಿದರೂ ತಾನೇ ಈ ಗೋಳದ ಕೇಂದ್ರ ಎಂಬ ಭಾವನೆ ಮೂಡುತ್ತದೆ. ಆಕಾಶದ ಆಳ ಊಹೆಗೆ ನಿಲುಕದು. ವಸ್ತುಗಳ ದೂರಗಳು ಒಂದು ಮಿತಿಯಲ್ಲಿ ಇರುವವರೆಗೆ ಅಂತರಗಳನ್ನು ಕಣ್ಣು ಗುರುತಿಸಬಲ್ಲದು. ಅಲ್ಲಿಂದ ಮುಂದೆ ಎಲ್ಲ ವಸ್ತುಗಳು ಅತಿ ದೂರದ ಒಂದು ಪರದೆಯ ಮೇಲೆ ಪ್ರಕ್ಷೇಪಿತವಾದಂತೆ ಕಾಣುತ್ತದೆ. ಚಂದ್ರ, ಗ್ರಹಗಳು, ಸೂರ್ಯ, ನಕ್ಷತ್ರಗಳು ಇತ್ಯಾದಿ (ಒಟ್ಟಾಗಿ ಆಕಾಶಕಾಯಗಳು) ಆಕಾಶದ ಮೈಗೆ ಅಂಟಿರುವಂತೆ ಕಾಣುವುದು ಈ ಕಾರಣದಿಂದ. ಸರಿಸುಮಾರು ಗೋಳಾಕಾರದಲ್ಲಿರುವ ಭೂಮಿಯನ್ನು ಆವರಿಸಿ ವಾಯುಮಂಡಲವಿದೆ. ಇದರಲ್ಲಿ ಬೇರೆ ಬೇರೆ ಎತ್ತರಗಳಲ್ಲಿ ಮೋಡಗಳು ತೇಲುತ್ತಿವೆ; ಅಸಂಖ್ಯಾತ ದೂಳಿನ ಕಣಗಳು, ನೀರಿನ ತೇವ, ಗಾಳಿಯ ಅಣುಗಳು ಲೀನಗೊಂಡು ನಿರಂತರ ಕ್ಷೋಭೆಯಲ್ಲಿವೆ. ಪ್ರತಿಯೊಂದು ಆಕಾಶಕಾಯದ ಬೆಳಕೂ ವಾಯುಮಂಡಲದ ಕವಚವನ್ನು ದಾಟಿ ವೀಕ್ಷಕನೆಡೆಗೆ ಬರಬೇಕು. ಸೂರ್ಯಕಿರಣಗಳು ಹೀಗೆ ಬರುವಾಗ ಅವುಗಳಿಗೂ ವಾಯುಕಣಗಳಿಗೂ ಭೌತಿಕದ ಪ್ರಕ್ರಿಯೆ ಉಂಟಾಗಿ ಕಣಗಳು ನೀಲವರ್ಣವನ್ನು ಚದರಿಸುವುದರಿಂದ ವಾಯುಮಂಡಲಕ್ಕೆ (ಆದ್ದರಿಂದ ಆಕಾಶಕ್ಕೆ) ಈ ಬಣ್ಣ ಬಂದಿದೆ. ವಾಯುಮಂಡಲದ ಮೂಲಕ ಆಕಾಶಕಾಯಗಳನ್ನು ನಾವು ನೋಡುವುದರಿಂದ ಅವೆಲ್ಲವೂ ನೀಲಗೋಳದ ಮೈಗೆ ಅಂಟಿಕೊಂಡಿರುವಂತೆ ಭಾಸವಾಗುವುದು. ಹೀಗೆ ಆಕಾಶ ಎಂಬ ವಸ್ತು ಅಥವಾ ಪದಾರ್ಥ ಇರದಿದ್ದರೂ ಭೂಮಿ ವಾಯುಮಂಡಲಗಳ ಅಸ್ತಿತ್ವದಿಂದಲೂ ಬೆಳಕು ಮತ್ತು ನಮ್ಮ ಕಣ್ಣುಗಳ ರಚನೆಯಿಂದಲೂ ಅದೊಂದು ನೀಲ ಅರ್ಧಗೋಳವಾಗಿ ಭಾಸವಾಗುತ್ತದೆ. ಆಕಾಶ ಭೂಮಿ ಅತಿ ದೂರದಲ್ಲಿ ಒಂದು ಮಹಾವೃತ್ತದಲ್ಲಿ ಸಂಧಿಸಿದಂತೆ ಭಾಸವಾಗುವುದು. ಇದರ ಕೇಂದ್ರ ವೀಕ್ಷಕ. ಈ ವೃತ್ತದಿಂದ ಕೆಳಗೆ ಅವನಿಗೇನೂ ಕಾಣಿಸದು. ವೃತ್ತದ ಹೆಸರು ಕ್ಷಿತಿಜ (ದಿಗಂತ). ವೀಕ್ಷಕನ ಸ್ಥಾನವನ್ನು ಅನುಸರಿಸಿ ಕ್ಷಿತಿಜ ವ್ಯತ್ಯಾಸಗೊಳ್ಳುತ್ತದೆ. ಪ್ರತಿಯೊಂದು ಆಕಾಶಕಾಯವೂ ಕ್ಷಿತಿಜದ ಪೂರ್ವವಲಯದಲ್ಲಿ ಮೂಡಿ, ಮೇಲೇರಿ, ಪಶ್ಚಿಮ ವಲಯದಲ್ಲಿ ಮುಳುಗಿದಂತೆ ನಮಗೆ ಭಾಸವಾಗುವುದು. ಆಕಾಶಕಾಯವೂ ಒಂದೊಂದು ಕಾಯದ ಪಥವೂ ಒಂದೊಂದು ವೃತ್ತ. ಉತ್ತರ ದಿಕ್ಕಿನೆಡೆಗೆ ಸರಿದಂತೆ ಅಲ್ಲಿರುವ ನಕ್ಷತ್ರ ಪಥಗಳು ಕ್ರಮೇಣ ಸಂಕೋಚಗೊಂಡು ಒಂದು ಸ್ಥಾನದಲ್ಲಿರುವ ನಕ್ಷತ್ರ ಪೂರ್ಣ ನಿಶ್ಚಲವಾಗಿರುವಂತೆಯೇ ತೋರುವುದು. ಇದು ಧ್ರುವನಕ್ಷತ್ರ. ಆಕಾಶದಲ್ಲಿ ಪ್ರತಿ ಕಾಯದ ದೈನಂದಿನ ಪಥ ಧ್ರುವನಕ್ಷತ್ರ ಕೇಂದ್ರವಾಗಿ ಅದರಿಂದ ಆಯಾ ನಕ್ಷತ್ರದ ದೂರ ತ್ರಿಜ್ಯವಾಗಿರುವ ವೃತ್ತ. ಉತ್ತರದಲ್ಲಿರುವಂತೆಯೇ ದಕ್ಷಿಣದಲ್ಲಿಯೂ (ಭೂಮಿಯ ಉತ್ತರಾರ್ಧವಲಯದಲ್ಲಿರುವ ನಮಗೆ ಕಾಣಿಸದ) ಒಂದು ನಿಶ್ಚಲ ಬಿಂದುವಿದೆ. ಅದು ದಕ್ಷಿಣ ಧ್ರುವ. ಆಕಾಶಗೋಳ ಈ ಎರಡು ಧ್ರುವಬಿಂದುಗಳನ್ನು ಜೋಡಿಸುವ ವ್ಯಾಸದ (ಇದರ ಕೇಂದ್ರ ವೀಕ್ಷಕ) ಸುತ್ತಲೂ ದಿವಸಕ್ಕೊಂದು ಸಲ ಆವರ್ತಿಸುವುದು. ಭೂಮಿ ಪಶ್ವಿಮದಿಂದ ಪೂರ್ವಕ್ಕೆ ದಿವಸಕ್ಕೊಂದು ಸಲ ಆವರ್ತಿಸಿದಂತೆ ನಮಗೆ ಭಾಸವಾಗುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಖಗೋಳಶಾಸ್ತ್ರ
ಮೈಲಿ
ಮೈಲಿ ೫,೨೮೦ ಅಡಿಗಳಿಗೆ (೧,೭೬೦ ಗಜಗಳು, ಅಥವಾ ಸುಮಾರು ೧,೬೦೯ ಮೀಟರ್‍ಗಳು) ಸಮಾನವಾದ ಉದ್ದದ ಏಕಮಾನ. ೫,೨೮೦ ಅಡಿಗಳ ಮೈಲಿಯನ್ನು ನಾವಿಕ ಮೈಲಿಯಿಂದ (ಸುಮಾರು ೬,೦೭೬ ಅಡಿಗಳು, ಅಥವಾ ೧,೮೫೨ ಮೀಟರ್‌ಗಳು) ಪ್ರತ್ಯೇಕಿಸಲು ಅದನ್ನು ಭೂ ಮೈಲಿ ಎಂದು ಕರೆಯಬಹುದು. ೧೯೫೯ರ ಅಂತರರಾಷ್ಟ್ರೀಯ ಗಜ ಮತ್ತು ಪೌಂಡ್ ಒಪ್ಪಂದ ಗಜವನ್ನು ನಿಖರವಾಗಿ ೦.೯೧೪೪ ಮೀಟರ್‌ಗಳೆಂದು ಪ್ರಮಾಣೀಕರಿಸುವವರೆಗೆ ಭೂ ಮೈಲಿಯ ನಿಖರವಾದ ಉದ್ದ ಇಂಗ್ಲಿಷ್ ಮಾತನಾಡುವ ದೇಶಗಳಲ್ಲಿ ಬದಲಾಗುತ್ತಿತ್ತು, ಮತ್ತು ಇದಾದ ಮೇಲೆ ಒಂದು ಮೈಲಿ ನಿಖರವಾಗಿ ೧,೬೦೯.೩೪೪ ಮೀಟರ್‌ಗಳೆಂದಾಯಿತು. 'ಮೈಲಿ' ಸಹ ನಾವಿಕ ಮೈಲಿ (ಈಗ ೧.೮೫೨ ಕಿಮೀ ನಿಖರವಾಗಿ), ಇಟಾಲಿಯನ್ ಮೈಲಿ (ಸುಮಾರು ೧.೮೫೨ ಕಿಮೀ), ಮತ್ತು ಚೀನೀ ಮೈಲಿ (ಈಗ 500 ನಿಖರವಾಗಿ) ಬೇರೆ ಮೈಲಿಗಳಿಗೆ ಹೆಚ್ಚು ಕಮ್ಮಿ ಸಮಾನವಾಗಿದೆ. ಇದನ್ನು ವಿವರಿಸಲು ರೋಮನ್ ಮೈಲಿ ಸಮನಾಗಿರುತ್ತದೆ. ಈ ಮೈಲಿನಿಂದನೇ ಉತ್ಪಾದಿತ ಆಗಿರುವ ವಿವಿಧ ಮೈಲಿಗಳು ವಿವಿಧ ದೇಶಗಳಲ್ಲಿ ಬಳಕೆಯಲ್ಲಿವೆ. ರೋಮನ್ನರು ೫೦೦೦ ಅಡಿಯನ್ನು ಒಂದು ಮೈಲಿಯಾಗಿ ಮಾಡಿದ್ದರು. ವರ್ಗ:ಉದ್ದದ ಏಕಮಾನಗಳು
ಗೋವಿಂದ II (ರಾಷ್ಟ್ರಕೂಟ)
ಗೋವಿಂದ II (ರಾಷ್ಟ್ರಕೂಟ)ರಾಷ್ಟ್ರಕೂಟ ವಂಶದ ದೊರೆ (ಸು.774-80). ಒಂದನೆಯ ಕೃಷ್ಣರಾಜನ ಜ್ಯೇಷ್ಠ ಪುತ್ರ. ಈತನಿಗೆ ಪ್ರಭೂತವರ್ಷ, ವಿಕ್ರಮಾವಲೋಕ, ಪ್ರತಾಪಾವಲೋಕ ಎಂಬ ಬಿರುದುಗಳಿದ್ದುವು.